Zajednica Opština Crne Gore » Blog Archive » Aktivnosti u oblasti upravljanja ljudskim resursima\nSastanci su održani u Kolašinu 21. oktobra, za opštine sjevernog regiona, i Danilovgradu 22.oktobra, za opštine centralnog regiona. Sastanak na istu temu za opštine južnog regiona održaće se krajem godine.\nPored ove aktivnosti u Danilovgradu je 24. i 25. oktobra organizovan prvi dio seminara za starješine organa lokalne uprave za upravljanje ljudskim resursima. Seminaru je prisustvovalo 14 polaznika iz 11 opština koji su se, kroz interaktivan pristup, upoznali sa značajem funkcije upravljanja ljudskim resursima u lokalnoj samoupravi.\nPlanirano je da seminar ukupno traje šest radnih dana. Drugi dio biće održan u decembru, a treći u februaru 2014.godine.\nSastanke su vodili eksperti angažovani na Projektu, Džon Džekson i Henk Bruning koji su bili i predavači na seminaru za starješine organa za upravljanje ljudskim resursima.


Centralna banka Rusije – Bitcoin kripto plaćanja za međunarodna poravnavanja su moguća – Kripto.ba\nCentralna banka Rusije – Bitcoin kripto plaćanja za međunarodna poravnavanja su moguća\nElvira Nabiullina, direktor Centralne banke Ruske Federacije, prisustvovala je ekonomskom forumu u St. Petersburgu gdje je komentarisala korištenje Bitcoina od strane Rusije, kao i ostalih kriptovaluta, za međunarodnu trgovinu, prenio je državni list Kommersant.\n“Naš stav je da kriptovalute ne bi trebale biti korištene kao sredstva za kalkulaciju unutar države, već za međunarodna poravnavanja, ukoliko ne narušavaju ruski finansijski sistem, ako je to moguće,” Nabiullina je izjavila pred reporterima.\nRanije tokom ekonomskog foruma, prije izjave Nabiulline, prvi zamjenik predsjednika centralne banke, Ksenia Yudaeva, takođe je izjavila da se Rusija ne protivi plaćanjima kao što je Bitcoin “u međunarodnim transakcijama i međunarodnoj finansijskoj infrastrukturi.”\nCentralna banka Rusije je predlagala zabranu rudarenja i trgovanja kriptovaluta u januaru 2022. godine. Nakon predlaganja ovakve zabrane, predsjednik Rusije Vladimir Putin, otvoreno se suprotstavio njihovom mišljenju navodeći da država ima “konkurentsku prednost” u sektoru rudarenja i zatražio od njih da ponovo razmisle o svom stavu.\nKao odgovor na predsjednikov zahtjev, predstavljen je zakon od strane valde Rusije, koji reguliše Bitcoin i širi ekosistem kriptovaluta. Tokom istog mjeseca, ministarstvo finansija objavilo je izmjenjenu verziju ovog zakona, sa prijedlogom ispravnijeg regulisanja kripto ekosistema.\nPoslijedično, kako su vlada Rusije i finansijske vlasti imali različito mišljenje o ovome i jedin i drugi su imali individualce na izvršnim pozicijama vezanim za ovu stvar. Zapravo, Denis Manturov, ministar industrije i trgovine ruske federacije je izjavio:\n“Pitanje je kada će se dogoditi, kako će se dogoditi i kako će biti regulisane (kriptovalute). Sada su i centralna banka i vlada aktivno uključeni u ovo.”


Da bi se izbegle nedoumice: Na sastanku u Ženevi Rusija „sažvakala“ svoje predloge Americi - 11.01.2022, Sputnik Srbija\nNa sastanku u Ženevi Rusija je „sažvakala“ bezbednosne predloge Sjedinjenim Američkim Državama, saopštio je Sputnjiku izvor upoznat sa situacijom. 11.01.2022, Sputnik Srbija\nKako je dodao, Rusiji je potreban konkretan odgovor na njene zabrinutosti, pre svega u kontekstu neširenja NATO-a. Rusku stranu, precizira sagovornik, ne zanimaju „bilo kakva izvrdavanja“.Prema njegovim rečima, SAD su zauzele „ograničen stav po pitanju Ukrajine“, te ne žele da razgovaraju o ulasku te zemlje u NATO bez Kijeva. Sagovornik poručuje da ne treba izbegavati odgovornost, jer je očigledno da se u Vašingtonu donose odluke.Amerikanci su obećali da će dostaviti Rusiji odgovor na bezbednosne predloge u pisanoj formi sledeće sedmice, dodaje sagovornik i zaključuje da Rusija i SAD treba da se dogovore, u suprotnom će se povećati bezbednosne pretnje,.Podsetimo, 10. januara u Ženevi su održani rusko-američke konsultacije o bezbednosnim garancijama koje su trajale skoro osam sati. Povod za razgovore bio je nacrt sporazuma o bezbednosnim garancijama koji je Moskva uputila Vašingtonu i njegovim saveznicima u decembru. Dokument, između ostalog, uključuje odredbe o međusobnom nerazmeštanju raketa srednjeg i kratkog dometa u međusobnom dometu, odustajanje od daljeg širenja NATO-a na račun bivših sovjetskih republika i smanjenje broja vojnih vežbi.\nrusija, politika, sad, ženeva, rusija – politika\n© Sputnik / Alekseй Vitvickiй / Uđi u foto-galerijuPregovori Rusije i SAD o bezbednosnim garancijama u Ženevi\nNa sastanku u Ženevi Rusija je „sažvakala“ bezbednosne predloge Sjedinjenim Američkim Državama, saopštio je Sputnjiku izvor upoznat sa situacijom.\n„Tokom razgovora ruska delegacija je 'sažvakala' naše predloge kako ne bi bilo nekih nedoumica“, rekao je naš izvor.\nKako je dodao, Rusiji je potreban konkretan odgovor na njene zabrinutosti, pre svega u kontekstu neširenja NATO-a. Rusku stranu, precizira sagovornik, ne zanimaju „bilo kakva izvrdavanja“.\nPrema njegovim rečima, SAD su zauzele „ograničen stav po pitanju Ukrajine“, te ne žele da razgovaraju o ulasku te zemlje u NATO bez Kijeva. Sagovornik poručuje da ne treba izbegavati odgovornost, jer je očigledno da se u Vašingtonu donose odluke.\nAmerikanci su obećali da će dostaviti Rusiji odgovor na bezbednosne predloge u pisanoj formi sledeće sedmice, dodaje sagovornik i zaključuje da Rusija i SAD treba da se dogovore, u suprotnom će se povećati bezbednosne pretnje,.


PROTEST U BEOGRADU: Makrona dočekuju Žuti prsluci zbog promocije veliko-albanskih ideja! | Vesti Dana\nPROTEST U BEOGRADU: Makrona dočekuju Žuti prsluci zbog promocije veliko-albanskih ideja!\njul 14, 2019 by\nPoseta globalističkog predsednika Francuske Srbiji neće proteći bez protesta.\nSkup protiv predsednika Francuske Emanuela Makrona zakazan je danas od 15 časova na Kalemegdanu, a organizatori optužuju Makrona da je došao u Srbiju da bi nastavio svoj rad na ideju Velike Albanije.\n„Poštovani prijatelji braćo i sestre, danas nam u goste dolazi jedan od okupatora i ugnjetača našeg naroda i naših interesa. Poručimo mu narodno, pravno i dostojanstveno šta mislimo o njemu njegovoj EU i da su Kosovo i Metohija Srbija“ stoji u saopštenju inicijataive nema predaja Kosova i Metohije.\nKako ističu globalista Makron je jedan od svetskig moćnika koji podržava veliko-albanski san. Zbog toga organizatori veruju da će veliki broj građana u žutim prslucima ili bez njih izaći na doček Makronu koji bi trebalo da po protokolu posete bude u 15h na Kalemegdanu.\n„Takođe šaljemo poruku „SNS“ odborima da se ne brinu oko skupljanja lokalnih botova zaduženih za mahanje zastavicama, mi ćemo se odazvati i pozivamo svu bratiju koja dolazi na naše skupove da popunimo ne samo državni nego i narodni događaj, uz jasne pozdrave i poruke. Živela Evropa nacija, dole EU! A za nas nema podele, nema predaje ceo Kosmet srce Srbije“ stoji u saopštenju inicijative.\nMARIN LE PEN: Migranti jedina budućnost koji imate je da ćete biti izbačeni iz Francuske!\n(FOTO) SALVINI: Napred Srbine ratniče… poštenje, žrtva i čast dobijaš i ovu bitku!


Orijentacija u karijeri je veoma važna za Stručno obrazovanje i osposobljavanje (SOO) jer doprinosi poboljšanju efikasnosti obrazovnog sistema i njegovoj povezanosti sa tržištem rada. Ako pojedinci donose dobro promišljene odluke o tome šta trebaju da uče i kako je to povezano sa njihovim interesima, kapacitetima i težnjama, ulaganja u sistem obrazovanja i obuke će dati veći povraćaj investicije.\nRazumevajući važnost orijentacije u karijeri za Stručno obrazovanje i osposobljavanje, Opština Đakovici podržala je osnivanje centra za razvoj karijere u Srednjoj stručnoj školi „Nexhmedin Nixha“ u Đakovici, koji će pomoći za oko 500 učenika ove škole da razvijaju svoje sposobnosti u pogledu njihove karijere, kako bi donosili informativne i uspešne obrazovne, profesionalne i vitalne odluke.\nSadašnji učenici, budući učenici, diplomirani učenici, odrasli koji su napustili školovanje, biznisi, roditelji, lokalne/nacionalne vlasti i zajednica uopšte će imati koristi od ovog Centra za razvoj karijere. Konkretno, Centar za razvoj karijere će imati odlučujuću ulogu u povećanju upisa mladih u SOO škole, poboljšanju svesti o roditeljima i jačanju odnosa SOO sistema sa privatnim sektorom i tržištem rada.\nInauguracija Centra za razvoj karijere u Srednjoj stručnoj školi „Nexhmedin Nixha“ u Đakovici je realizovana dana 25. septembra 2018. Domaćin ove ceremonije bio je gradonačelnik Đakovici, Ardian Gjini, dok su na ovoj ceremoniji bili pozvani predstavnici MONT-a, Švajcarske kancelarije, lokalnih i međunarodnih partnera i drugih gostiju iz partnerskih opština.\nCentar za razvoj karijere u školi „Nexhmedin Nixha“ u Đakovici je osnovan kao rezultat jednog partnerstva i ko-finansiranja između Opštine Đakovici, škole, lokalnih biznisa, Ipko Fondacije i projekta za Unapređenje zapošljavanja mladih (EYE) Švajcarske agencije za razvoj i saradnju (SDC).\nOsim ovog Centra za razvoj karijere u Đakovici, formiraće se dve dodatna centra u tehničkoj školi „Feriz Guri i braća Çaka“ u Kačaniku, i u poljoprivrednoj i tehnološkoj školi „Zenel Hajdini“ u Uroševcu. Osnivanje ovih centara za razvoj karijere podržava Projekat za unapređenje zapošljavanja mladih (EYE) Švajcarske agencije za razvoj i saradnju (SDC) i IPKO Fondacije.\nZa više detalja u vezi sa inauguracijom, pogledajte link u nastavku https://www.youtube.com/watch?v=KXlfYXQ42I4&feature=share


'U KS se ponašaju kao da je Ilidža geto! Srušit ćemo najmanje 2.000 objekata, pa neka oni objasne zašto!' | DEPO Portal\nNačelnik Senaid Memić\n'U KS se ponašaju kao da je Ilidža geto! Srušit ćemo najmanje 2.000 objekata, pa neka oni objasne zašto!'\nNama nije dozvoljeno da živimo slobodno, nije nam dozvoljeno da upravljamo svojom općinom, rekao je Memić\nNačelnik Ilidže Senaid Memić rekao je za novinsku agenciju Patria da će zatražiti rušenje najmanje 2.000 objekata na područje te općine, nakon što ne uspijeva da postigne dogovor sa kantonalnim vlastima o tome na koji način uvesti u pravo bespravno sagrađene objekte.\nMemić je rekao da je za oko 1.800 vlasnika nekretnina na području Ilidže istekla privremena dvogodišnja dozvola za priključak na električnu energiju, ali da kantonalne vlasti odbijaju iznaći stalno rješenje za te objekte, čime je dovedena u pitanje i njihova daljnja sudbina.\n„Tražit ćemo da se svim tim objektima isključi električna energija, da im se ukine priključak na vodu i na koncu da se ti objekti i sruše“, rekao je Memić, dodajući da već neko vrijeme, zajedno sa ostalim općinskim organima, pokušava nelegalno izgrađene objekte uvesti u pravo, naplatiti rentu od vlasnika tih objekata koju su platili i vlasnici legalno izgrađenih objekata, ali da taj proces blokira Kanton Sarajevo.\nMemić je rekao da sve vrijeme vlasti sa većih instanci od Ilidže traže da se pridržava isključivo postojećih zakona, koji su kruti i koji ne poznaju kompromis, što koči razvojne procese na Ilidži.\n„Nema problema, ako ne žele prilagođavati zakon potrebama lokalne zajednice, ako ne žele sve te ljude uvesti u pravo, prilagoditi im kanalizaciju, otpadne vode i drugu infrastrukturu, onda nam ne preostaje ništa drugo nego da porušimo sve te objekte pa neka onda političari koji sjede u Skupštini Kantona Sarajevo objasne građanima kako je došlo do toga“, rekao je Memić.\nOn optužuje čelne ljude Kantona da se prema općini Ilidža, koja je jedna od najrazvijenijih općina u Federaciji, ponašaju kao da je Ilidža geto.\n„Nama nije dozvoljeno da živimo slobodno, nije nam dozvoljeno da upravljamo svojom općinom“, rekao je Memić.\nNačelnik Ilidže ističe da je „pola općine“ Ilidža proglašenom vodozaštitnom zonom prvog, drugog, trećeg i četvrtog stepena, što prema shvatanjima kantonalnih vlasti znači i apsolutnu zabranu života u tim zonama.\n„To je nemoguće ispoštovati“, rekao je Memić.\nOn kritizira da Kanton eksploatiše tu lokalnu zajednicu više od 20 godina nakon Dejtonskog mirovnog sporazuma i uspostave kantona u Federaciji, ali da Kanton zauzvrat ne pomaže razvoju ove općine, zbog čega on i diže svoj glas u ime svih građana.\nNaveo je primjer da je Općina Ilidža pristala da Kanton osnuje posebnu firmu koja će upravljati Vrelom Bosne, kao velikim bogatstvom Ilidže. Jedini uvjet da u toj firmi budu uposlene osobe sa područja Ilidže Kanton nije ispoštovao.\n„Kanton Sarajevo se prema Ilidži ponaša na način kakav je status imala Varšava u doba Drugog svjetskog rata“, kaže profesor Memić.\n'NEPRAVILNOSTI KOD OTKUPA ZEMLJIŠTA'\nKao dodatni problem na Ilidži čelni čovjek te lokalne zajednice ističe to što Kanton Sarajevo već godinama vlasnicima poljoprivrednih parcela u vodozaštitnim zonama na Ilidži obećava otkup privatnog zemljišta, ali ističe da je do danas otkupljena tek jedna parcela veličine oko četiri dunuma, dok je otkup druge, manje parcele u pripremi.\nNačelnik, uz sve, ne krije sumnju da kod kupovine te dvije parcele postoje elementi krivičnog djela, jer, kako je rekao, Kanton je za te dvije parcele „izdvojio enormno visoke cijene“, odnosno mnogo veće cijene od tržišne vrijednosti.\n„Kanton otkupu zemljišta u vodozaštitnoj zoni na Ilidži pristupa parcijalno, sa različitim aršinima prema građanima“, kaže profesor Memić.\n#senaid memić #ilidža #načelnik


Jednake plate za muškarce i žene za 170 godina!\nKoliko će vremena proći pre nego što žene budu zarađivale istu platu kao muškarci koji rade isti posao? 170 godina! Da, to je tačan podatak - 170 godina.\nToliko će proći vremena pre nego što se u svetu postigne ekonomska izjednačenost polova, ako je verovati izveštaju Svetskog ekonomskog foruma, koji je objavljen u utorak.\nOrganizacija sa sedištem u Ženevi pomerila je svoju projekciju za ekonomsko izjednačavanje muškaraca i žena za 53 godine, pošto je utvrdila da su hronična nesrazmernost u platama i zastupljenosti polova na tržištu rada preokrenule napredak postignut do 2013. godine, kada je zabeležn vrhunac uspeha.\nNovo istraživanje sprovedeno u 144 zemlje pokazalo je da su se parametri ukupne razlike između polova - zdravlje žena, obrazovanje, ekonomsko učešće i prilike i političko napredovanje u poređenju sa muškarcima - poboljšali u 68, a pogoršali u 74 zemlje.\nNajmanja razlika između polova zabeležena je u zemljama sa visokim primanjima, a vodeća četiri mesta zauzeli su Island, Finska, Norveška i Švedska. Izneneđenje je da je peto mesto zauzela siromašna afrička nacija Ruanda, u kojoj radi više žena nego muškaraca i koja ima najveći procenat žena u parlamentu na svetu - čak 64 odsto.\nŽene u Ruandi zarađuju 88 centi za svaki dolar koji zarade muškarci za sličan rad, što tu zemlju čini zemljom sa najvišim stepenom jednakosti primanja, navodi se u izveštaju Svetskog ekonomskog foruma.\nSAD nalaze se na prilično slabom 45. mestu, 17 pozicija niže nego prošle godine, a kada je reč o procentu žena na najvišim političkim položajima situacija je još gora - SAD zauzimaju tek 73. mesto.


02.11.2020 u 15:01\nVučić: ZSO bezuslovna obaveza Prištine\nPredsednik Srbije Aleksandar Vučić izjavio je da je članove Vlade Srbije na današnjoj sednici upoznao sa tokom dijaloga sa Prištinom i da im je ukazao da Srbija ne može da prihvati stav Prištine da će Zajednicu srpskih opština formirati posle priznanja nezavisnosti, jer je ZSO bezuslovna obaveza predviđena Briselskim sporazumom. Vučić je na konferenciji za novinare posle sednice vlade kojoj je prisustvovao rekao da je članovima vlade ukazao na činjenicu da Srbija ne može da prihvati da predstavnici privremenih prištinskih institucija ne ispuni svoje obaveze iz prethodno potpisanih sporazuma, već da govore da je važno da Beograd prizna nezavisnost Kosova, a da će oni onda formirati Zajednicu srpskih opština. „Oni su se obavezali na stvaranje ZSO ne pod uslovom bilo kakvog priznanja, već\n02.11.2020 u 12:49\nBalkan može biti snažan pokretač evropskog rasta ali samo uz saradnju\nPredsednik Srbije Aleksandar Vučić izjavio je danas da region Balkana vidi kao snažan pokretač budućeg evropskog rasta ali i dodao da Balkan može biti značajan faktor samo uz saradnju. „Ako ne radimo zajedno, previše smo mali... , ako radimo zajedno tri puta smo jači, možemo donositi i bolje političke odluke za svoje zemlje kada razgovaramo sa EU i drugim akterima sa strane”, rekao je Vučić na panelu Petog regionalnog foruma mladih lidera na temu „Povezivanje u vreme pandemije: pretnje i mogućnosti”. Na onlajn panelu na kojem su učestvovali i premijeri Albanije i Severne Makedonije Edi Rama i Zoran Zaev, Vučić je rekao da region Balkana ima velike mogućnosti i da može postati jedan od regiona sa najvećim BDP u Evropi. Dodao je da treba koristiti prednosti koje pruža region poput\nVlada Srbije, koja je u sredu izabrana u parlamentu, održala je danas prvu sednicu. Na prvoj sednici postavljen je Novak Nedić za generalnog sekretara vlade. Predlozi zakona i drugi akti koji su dostavljeni Narodnoj skupštini pre izbora nove vlade, povučeni su iz skupštinske procedure, saopšteno je iz vlade. Članovi vlade usvojili su rešenje o prestanku dužnosti državnih sekretara u svim ministarstvima. Vlada Srbije donela je odluku da se redovne sednice održavaju četvrtkom u 13 časova, prenosi Tanjug.\nSkupština Srbije izabrala je sa 227 glasova za, novu Vladu predvođenu Anom Brnabić. Novi kabinet izabran je prozivkom poslanika od kojih je petoro glasalo protiv dok uzdržanih nije bilo. Predstavljajući rezultate glasanja, predsednik parlamenta Ivica Dačić kazao je da 16 poslanika nije prisustvovalo sednici i precizirao da su na spisku dva poslanika manje jer su Marko Đurić i Novica Tončev podneli ostavke a nisu verifikovani mandati novih poslanika. Nakon glasanja, ministri su položili zakletvu. Prethodno je mandatarka iznela ekspoze u kom je navela da će to biti proevropska vlada, političkog i ekonomskog kontinuiteta i da će, u skladu sa potrebama građana, izazovima sa kojima se suočava i rezultatima koje ima, otvoriti nove teme koje će dalje doprineti snazi Srbije i


Raste nivo nasilja motiviranog rasizmom i homofobijom |\nRaste nivo nasilja motiviranog rasizmom i homofobijom\nNivo nasilja motiviranog rasizmom i homofobijom, kao i govori mržnje, porasli su u Njemačkoj i Belgiji, istakla je Evropska komisija protiv rasizma i nesnošljivosti, koju je formiralo Vijeće Evrope, u izvještajima objavljenim u utorak.\nEvropska komisija protiv rasizma i nesnošljivosti (ECRI) smatra da postoji u velikom obimu nekažnjavanje u domenu poticanja na mržnju nakon ujedinjenja Njemačke.\n“Velika stopa rasizma, homofobije i transfobije svjedoči o nedostatku povjerenja ranjivih grupa u učinkovitost policije i tužilaštva u krivičnom gonjenju koje provodi”, ističe se u izvještaju.\nEvropska komisija ističe “nedostatak učinkovitosti” njemačkog pravosuđa u izvjesnom broju ubistava koje je počinio NSU (Nacional-socijalistički tajni pokret), neonacistička mreža koja bi mogla stajati iza ubistava nekoliko osoba turskog porijekla u zemlji.\nPostoji jaka diskriminacija prema LGBT osobama (lezbejke, homoseksualci, biseksualci i transseksualci) koje imaju tendenciju da kriju svoju seksualnu orijentaciju, navodi se u izvještaju Vijeća Evrope.\nVijeće Evrope preporučuje ovim zemljama da ratificiraju dodatni protokol Evropske konvencije o ljudskim pravima koji datira iz 2000. godine i koji jamči “opću zabranu diskriminacije”.


NACRTI ZAKONA O ZDRAVSTVENOJ ZAŠTITI I O ZDRAVSTVENOM OSIGURANJU: Definisano je pravo na privremenu sprečenost za rad za roditelje u slučaju teškog oštećenja zdravstvenog stanja deteta, a najduže do navršenih 18 godina života deteta i po tom osnovu pravo na naknadu zarade u visini od 100 odsto od osnova za naknadu zarade. Farmaceutska inspekcija trebalo bi da preuzme kompletan nadzor nad obavljanjem apotekarske delatnosti\nMinistarstvo zdravlja u postupku pripreme Nacrta zakona o zdravstvenom osiguranju i Nacrta zakona o zdravstvenoj zaštiti sprovodi javne rasprave o nacrtima ovih zakona u periodu do 24. januara 2017. godine.\nPo Nacrtu zakona o zdravstvenom osiguranju preciznije je uređen osnov osiguranja za poljoprivrednike, utvrđen nov osnov osiguranja – javni beležnik i utvrđena su dva osnova osiguranja za lica koja primaju penziju ili invalidninu isključivo od inostranog nosioca osiguranja kad postoji sporazum o socijalnom osiguranju i kada tog sporazuma nema. Takođe, utvrđen je i osnov osiguranja za lica kojima je utvrđen status borca.\nNacrtom zakona definisan je paket zdravstvenih usluga iz obaveznog zdravstvenog osiguranja, a uvedena je i mera za omasovljavanje odazivanja osiguranih lica na ciljani preventivni pregled – skrining.\nNacrtom zakona definisano i pravo na privremenu sprečenost za rad za roditelje u slučaju teškog oštećenja zdravstvenog stanja deteta, a najduže do navršenih 18 godina života deteta i po tom osnovu pravo na naknadu zarade u visini od 100 odsto od osnova za naknadu zarade.\nBudući Zakon predviđa i upućivanje u inostranstvo radi sprovođenja dijagnostičkih postupaka, odnosno radi uspostavljanja dijagnoze na teret sredstava obaveznog zdravstvenog osiguranja.\nNacrtom zakona o zdravstvenoj zaštiti se uređuje sistem zdravstvene zaštite u Republici Srbiji, njegova organizacija, društvena briga za zdravlje stanovništva, opšti interes u zdravstvenoj zaštiti, nadzor nad sprovođenjem ovog zakona, kao i druga pitanja od značaja za organizaciju i sprovođenje zdravstvene zaštite.\nIznesen je plan razvoja zdravstvene zaštite koji donosi Vlada Republike Srbije na osnovu analize zdravstvenog stanja stanovništva, njihovih potreba i raspoloživih kadrovskih, finansijskih i drugih mogućnosti. Nacrtom zakona definisano je šta bi dozvola za korišćenje nove zdravstvene tehnologije trebalo da sadrži.\nIstaknuto je takođe i da bi po Nacrtu ovog zakona Farmaceutska inspekcija trebalo da preuzima kompletan nadzor nad obavljanjem apotekarske delatnosti.


Nastavak online nastave i otkazivanje kolokvijuma za narednu s...\nShodno mjerama koje su danas donijete u cilju suzbijanja pandemije COVID-19, a koje je objavilo Ministarstvo prosvjete, nauke, kulture i sporta, svi kolokvijumi koji su zakazani za narednu sedmicu (5 – 11. aprila), bice otkazani.\nNa ovim predmetima zavrsni ispit ce nositi ukupan broj poena koji se odnosi na ispitne aktivnosti, odnosno ukupan broj poena koji, shodno pravilima ocjenjivanja koja su objavljena na pocetku semestra, nose kolokvijum i zavrsni ispit. Na primjer, ukoliko je predvidjeno da na predmetu kolokvijum nosi 30, a zavrsni ispit 40 poena, u novonastaloj situaciji, zavrsni ispit ce nositi 70 poena.\nOvo se odnosi samo na kolokvijume koji su planirani za narednu sedmicu, a odluka o odrzavanju kolokvijuma koji su zakazani za period nakon 11. aprila, ce zavisiti od mjera za suzbijanje pandemije, koje ce biti na snazi u narednom periodu.\nU slucaju da imate pitanja, molimo Vas da se obratite direktno koordinatorima i koordinatorkama Vaseg studisjkog programa.\nPonasajte se odgovorno i postujte sve donijete mjere.


Bolja ponuda kukuruza, dominatna cena - 22 din/kg - Bizlife.rs\nBolja ponuda kukuruza, dominatna cena – 22 din/kg\n01:32 Beograd, 03/11/2011\nPonuda prirodno sušenog kukuruza u oktobru je bila dosta bolja nego prethodnih nekoliko meseci, jer se u prodaji pojavilo i zrno roda 2011, objavljeno je u biltenu Sistema tržišnih informacija poljoprivrede Srbije (STIPS). Cena te značajne komponente za pripremu stočne hrane kretala se od 18 do 25 dinara za kilogram (din/kg), u zavisnosti od godine roda, ali je dominirao iznos od 22 din/kg, što je na prošlomesečnom nivou.\nU silosima na području Srbije, kukuruz u rinfuzu se mogao pazariti po ceni od 15 do 17,5 din/kg u zavisnosti od ponude, tražnje, nacina sušenja i godine roda.\nPonuda pšenice upakovane u džakove na većini stočnih i žitnih pijaca u Srbiji bila je uobičajena za ovaj period godine. Dominantna cena po kojoj se mogla pazariti pšenica u džakovima na pijacama proteklog meseca bila je 24 din/kg, što je za dva dinara niža cena u odnosu na prethodni mesec.\nU silosima se pšenica u rinfuzu roda 2011. najcešće plaćala od 18 do 21,5 din/kg u zavisnosti od godine roda, kvaliteta zrna i obima prodaje, što ukazuje na blagi rast cena u odnosu na septembar.\nNivo ponude stočnog ječma upakovanog u džakove u oktobru se nije značajnije menjao u poređenju sa septembarskim obimom ponude na pijacama u Srbiji. Dominantna prodajna cena ove žitarice bila je niža za dva dinara u odnosu na septembar i iznosila je 24 din/kg. Prodaja rinfuznog stočnog ječma u silosima u Srbiji odvijala se po ceni od 19 do 21 din/kg.\nNešto bolja bila je ponuda i prodaja stočnog brašna na pijacama u Srbiji, a to stočno hranivo moglo se najčešće pazariti po ceni od 17din/kg, što je za jedan dinar niža cena u odnosu na prethodni mesec. U maloprodajnim objektima je prodajna cena varirala od 15 do 20 din/kg.\nSituacija u pogledu ponude lucerkinog sena u balama na pijacama u Srbiji u oktobru se nije značajnije menjala, a cene su bile nešto više, pa je dominirao iznos od 14 din/kg, što je za dva dinara viša cena u odnosu na septembar. Što se tiče ponude baliranog lucerkinog sena na gazdinstvima, obim je bio jako slab, a dominantna prodajna cena iznosila je 13 din/kg, što je za jedan dinar viša cena u odnosu na septembar.\nSojina sačma mogla se, kao i prethodnog meseca, najčešće pazariti po ceni od 55 din/kg, a ponuda i tražnja ove komponente za pripremu stočne hrane bila je prosečna.\nProšlog meseca nije bilo značajnijih promena u pogledu ponude i tražnje lucerkinog brašna u maloprodajnim objektima, a dominantna cena je iznosila 30 din/kg.\nPonuda i tražnja suncokretove sačme bila je uobičajena, a najčešća prodajna cena bila je niža za jedan dinar i iznosila je 32 din/kg.\ncena poljoprivreda Srbija\nPutin i Tramp na flaši piva (FOTO)\nRusija više ne kupuje strane valute\nSrbija u raljama Agrokora\nSmena na čelu FCA: Menli umesto Markionea\nViber uvodi novinu koja će zbližiti milijarde


Zoran Zaev na konferenciji za medije SDSM-a, nakon nasilja u Sobranju\nSlužbe makedonskog parlamenta su poslale pismo predsedniku države Đorđu Ivanovu da je oformljena parlamentarna većina, potvrdio je lider Socijaldemokratskog saveza (SDSM) Zoran Zaev nakon sastanka održanog danas sa visokim predstavnicima OEBS-a u Makedoniji.\nNaglasio je da je spreman, kad počne procedura za formiranje Vlade, da se zajedno sa koalicionim partnerima sastane sa Ivanovim i da, kako je rekao, još jednom garantuje jedinstvo Makedonije i isključi sve ostalo što brine kod šefa države.\n"Sve to u funkciji da se što pre dodeli mandat, a isto tako da mi najbrže što može, pa i brže od predviđenih 20 dana, izađemo u parlamentu sa predlogom o novom Vladinom kabinetu."\nPostoji mogućnost da do kraja meseca bude izabrana nova Vlada u skladu sa rokovima, dodao je Zaev, napominjući da to zavisi od odluke Ivanova o dodeli mandata, kao i od tehničkih mogućnosti Sobranja.\nPoručio je da su moguće nove opstrukcije u parlamentu posle nasilja koje se desilo prošle nedelje.\nIpak, Zaev je rekao kako se nada da će debata u Skupštini o izboru nove vlade, koja prema Poslovniku treba da traje tri dana, biti sprovedena u skladu sa zakonima i da neće biti dodatni uzrok za incidente.\nZaev je naglasio da još nisu dobili poziv iz tužilaštva u vezi sa nasiljem u parlamentu, dodajući da je važno da institucije pronađu odgovorne i da oni budu kažnjeni.\nU vezi postavljanja albanske zastave na stolu novog predsednika Sobranja Talata Džaferija, Zaev je rekao da svi trebaju poštivati zakone, uključujući i njihove koalicione partnere.\nInače, iz Službenih novina Makedonije su saopštili da je do njih stigao zahtev novog predsednika makedonskog parlamenta Talate Džaferija da objave odluku o njegovom izboru i da će to biti urađeno u prvom narednom broju, odnosno početkom sledeće sedmice.\nU međuvremenu, Džaferi se nalazi u Briselu, u prvoj zvaničnoj poseti nakon preuzimanja funkcije, a prema saopštenju njegovog kabineta, pozvali su ga visoki predstavnici EU i Evropskog parlamenta.\nDžaferi je nakon današnjeg susreta sa evropskim komesarom Johanesom Hanom u Briselu rekao da očekuje da će Ivanov, kojem je poslao pismo u kojem ga obaveštava da je formirana pralamentarna većina kojoj treba dati manadat za sastav vlade, postupiti u skladu sa zakonom i u roku od 10 dana dati mandat većini.\n"Mislim da će Ivanov poštivati rokove. Verujem da smo svi izvukli pouke iz događaja od 27. aprila, a posebno oni koji su dali poticaj takvoj situaciji i to se ne sme ponoviti", rekao je Džaferi.\nTakođe je rekao da razume reakcije na postavljanje albanske zastave u njegovom kabinetu, ali da nakon događaja od 27.aprila svi trebaju shvatiti da politički programi albanskih stranaka i zastava ne utiču na politički život u Makedoniji, te da su u skladu sa Ustavom i zakonima Makedonije.\nHan je još jednom osudio napade na poslanike i novinare u makedonskom parlamentu, te upozorio da bi ponavljanje nasilja ozbiljno ugrozilo evropske prespektive Makedonije.\nHan je još ponovo pozdravio izbor Džaferija za predsednika parlamenta, te izrazio spremnost da radi s njim na daljim evropskim reformama, kao i na primeni sporazuma Pržino, saopšteno je iz Hanovog kabineta.\nEvropski komesar očekuje da parlament nastavi raditi nesmetano, te da svi poslanici, vladajući i opozcija, budu konstruktivni i da se suzdrže od provokativnih izjava i akcija.\nHan je pozvao i na formiranje vlade na osnovu parlamentarne većine, u skladu s Ustavom zemlje i demokarstkim principima.


31.07.2020 u 14:14\nMladi su najveći prenosioci zaraze\nSkok u broju obolelih od Kovida 19 u mnogim zemljama uzrokovan je time što omladina na severnoj hemisferi ne vodi računa o zaštitnim merama, rekao je direktor Svetske zdravstvene organizacije Tedros Gebrejesus, prenosi Beta. Mladi ljudi često ne nose maske, a ignorišu i pravilo o držanju distance od drugih ljudi, posebno kada su u barovima, noćnim klubovima i na plažama, prenosi Glas Amerike. „Većina mladih ima blaže simptome, ali ne svi”, kaže epidemiološkinja iz SZO Marija van Kerkova i ističe da su noćni klubovi stecište prenosa. Mladi bez simptoma prenose virus starijim ljudima.\n27.07.2020 u 14:36\nPandemija korona virusa, tokom koje je zaraženo više od 16 miliona ljudi, verovatno je najgora globalna zdravstvena kriza sa kojom se suočila Svetska zdravstvena organizacija, rekao je danas direktor te agencije Ujedinjenih nacija Tedros Gebrejesus. On je na redovnom onlajn birfingu u Ženevi istakao da svet može da pobedi virus samo striktnim pridržavanje zdravstvenih mera, od nošenja maski do izbegavanja gužvi, prenisi Rojters. „Tamo gde se te mere poštuju, broj slučajeva se smanjuje, a gde se ne poštuju, broj slučajeva se povećava”, rekao je Tedros. Izdvojio je Kanadu, Kinu, Nemačku i Južnu Koreju kao zemlje koje dobro kontrolišu situaciju nakon što je u raznim delovima sveta, pa i u onima u kojima su države mislile da kontrolišu zarazu, korona virus ponovo počeo da se\n23.07.2020 u 20:22\nSZO: Pompeovi komentari neistiniti\nŽENEVA - Generalni direktor Svetske zdravstvene organizacije (SZO) Tedros Adhanom Gebrejesus izjavio je da su komentari američkog državnog sekretara Majka Pompea koji je doveo u pitanje njegovu nezavisnost neistiniti i da neće ometati organizaciju u njenom radu u borbi protiv koronavirusa. Tedrosa su kritikovali, naročito američki predsednik Donald Trump i Pompeo koji su ga optužili da je pro-kineski okrenut, preneo je Rojters. „Komentari su neistiniti i neprihvatljivi i bez ikakvih osnova po tom pitanju”, rekao je generalni direktor SZO odgovarajući na pitanje na brifingu u Ženevi o komentarima Pompea izrečenih u utorak u Londonu, kada je doveo u pitanje njegovu nezavisnost. „Naš jedini fokus i fokus čitave organizacije je na spašavanju života”, istakao je Tedros i dodao da SZO\nŠef SZO za Srbiju: Spremite se za najgore, nadajte se najboljem\nŠef kancelarije SZO u Srbiji Marijan Ivanuša izjavio je danas da je epidemiološka situacija u svetu veoma ozbiljna, da se broj obolelih od korona virusa globalno povećava i da zato epidemiološke mere moraju ostati kako bi na jesen situacija bila što povoljnija. „Nema čarobnog leka i vakcine, mere moraju da ostanu na snazi i da se poštuju. Treba se spremati na najgore, a nadati se najboljem i da vakcine stignu što pre”, rekao je Ivanuša za RTS, preneo je Tanjug. Kaže da je u Evropi prvi vrh prvog talasa bio jako ozbiljan, pa se situacija smirila vanrednim merama, ali da je došlo do pogoršanja kada su se te mere opuštale, ne samo u Srbiji već i u brojnim zemljama u Evropi. „Situacija nas nije iznenadila. Nismo rekli da će preko leta virus da oslabi ili nestane, nismo znali koliko\n13.07.2020 u 19:36\nSZO apeluje da se ne politizuju odluke o ponovnom otvaranju škola\nŽENEVA - Svetska zdravstvena organizacija saopštila je danas da odluke o ponovnom otvaranju škola ne bi trebalo da budu političke, već deo šire strategije borbe protiv Kovida-19. Izvršni direktor SZO za vanredne programe Majk Rajan rekao je da takve odluke zahtevaju da se gleda izvan toga kako škole, radna mesta ili ustanove za dugotrajno zbrinjavanje pojedinačno reaguju na pademiju korona virusa. On je to izjavio u vreme kada zvaničnici administracije američkog predsednika Donalda Trampa sve više pozivaju na otvaranje škola u SAD. „Moramo da se usredsredimo na sveobuhvatnu dugoročnu strategiju, koja se fokusira na sve u isto vreme. Moramo da žvaćemo žvaku i istovremeno hodamo”, rekao je Rajan. On je sugerisao da države treba da donose odluke na osnovu okolnosti koje vladaju u\nVAŠINGTON - Administracija američkog predsednika Donalda Trampa obavestila je Kongres i Ujedinjene nacije da se SAD formalno povlače iz Svetske zdravstvene organizacije, potvrdio je visoki zvaničnik administracije za Si-En-En. „Kongres je primio obaveštenje da je Tramp zvanično povukao SAD iz SZO, usred pandemije. To neće zaštiti živote ili interese Amerikanaca – ostaviće Amerikance bolesnima, a Ameriku samu”, napisao je demokratski senator Robert Menendez na „Tviteru”. Neimenovani zvaničnik Stejt departmenta takođe je potvrdio za Si-En-En da su SAD „obaveštenje o povlačenju, koje stupa na snagu 6. jula 2021. godine, podnele generalnom sekretaru UN koji je zadužen za SZO”. Pismo adresirano na UN je veoma kratko. Sadrži tri rečenice, rekao je dobro upućen izvor za Si-En-En.


Obilježene 23 godine od ubistva Srđana Kneževića | Palelive.com\nPočetna Novosti Aktuelnosti Obilježene 23 godine od ubistva Srđana Kneževića\nNa Palama su danas obilježene 23 godine od ubistva legendarnog komandanta elitne jedinice Vojske Republike Srpske „Beli vukovi“ Srđana Kneževića, koje još nije rasvijetljeno.\nKosta Knežević, sin legendarnog komandanta, izrazio je nezadovoljstvo djelovanjem pravosuđa BiH jer ubistvo njegovog oca još nije rasvijetljeno.\nOn ističe da čalnovi porodice već 23 godine postavljaju isto pitanje na koje nemaju odgovor institucija BiH.\n„Predmet je prebačen na Tužilaštvo BiH i mi ne znamo šta se dešava s tim, ni ko je postupajući tužilac. Ne očekujemo da će Tužilaštvo nešto uraditi. Kada bi se predmet vratio na nivo Republike Srpske, možda bi se nešto učinilo“, rekao je Knežević.\nOn je izrazio uvjerenje da bi institucije Republike Srpske imale volju da rasvijetle ubistvo njegovog oca.\nPredsjednik udruženja „Beli vukovi“ Janko Šešlija rekao je novinarima da je njihova elitna jedinica djelovala u sastavu Sarajevsko-romanijskog korpusa, odnosno i izvojevala niz velikih pobjeda.\n„Pokojni komandant bio je oličenje hrabrog borca, a uz njega su svi disali jednom dušom“, istakao je Šešlija.\nŠešlija je apelovao na vlast i institucije da se ubistvo Kneževića rasvijetli, odnosno da se utvrdi ko su počinioci i nalogodavci, ističući da će se značaj jedince „Beli vukovi“ pokazati kroz istoriju.\nNačelnik opštine Pale Boško Jugović ističe da najmanje što srpski narod može da učini jeste da čuva sjećanje i odaje počast pripadnicima jedinice „Beli vukovi“, ali i svim boracima koji su u ratu odbranili Republiku Srpsku.\n„Najmanje što bi se moglo učiniti u ovom trenutku jeste da se otkriju bar nalogodavci tog ubistva i bilo bi mnogo lakše, prije svega za porodicu Knežević, za Sarajevsko-romanijsku regiju i za sve Srbe koji su imali jedan jedini motiv – da odbrane Republiku Srpsku“, naglasio je Jugović.\nPredsjednik Skupštine grada Istočno Sarajevo Branko Koroman ističe da je dodatna obaveza svih stvaranje pravednijeg i naprednijeg društva jer su to ciljevi za koje su borci položili svoje živote.\n„Mi iz institucija koje ne učestvuju direktno u rješavanju tog pitanja imamo obavezu da istrajavamo svake godine u tome i da obilježavamo ovaj dan kada je komandant Knežević ubijen“, rekao je Koroman.\nSrđan Knežević ubijen je 1998. godine ispred ulaza u zgradu u kojoj je stanovao sa porodicom. U vrijeme ubistva bio je zamjenik načelnika Centra javne bezbjednosti Srpsko Sarajevo.\nSpecijalna jedinica „Beli vukovi“, čiji je Knežević bio komandant, formirana je 1993. godine.\nPrethodni članakPočinje moto-skup\nNaredni članakŠarac: Vakcinisano 4.086 građana


Počinje Svetsko prvenstvo u fudbalu – Mundijal otvaraju Rusija i Saudijska Arabija -\nХоумспортPočinje Svetsko prvenstvo u fudbalu – Mundijal otvaraju Rusija i Saudijska Arabija\nJune 14, 2018 cp_far спорт 0\nU Rusiji danas počinje 21. Svetsko prvenstvo u fudbalu, na kome se među 32 učesnika nalazi i Srbija, koja drugi put nastupa pod tim imenom na najvećem fudbalskom takmičenju.\nReprezentacija Srbije igraće u Grupi E protiv selekcija Kostarike, Švajcarske i Brazila, a prvi meč igraće u nedelju od 14.00 sati u Samari protiv Kostarike.\nOvogodišnji Mundijal igraće se u 11 gradova i trajaće do 15. jula, kada je za 17.00 časova zakazano finale u Moskvi.\nNa Mundijalu u Rusiji će se prvi put u istoriji Svetskog prvenstva koristiti video tehnologija VAR.\nOrlovi preko Gruzije odleteli u Rusiji na Mundijal 2018. Трета поредна победа за „Желюша“ „Željuša“ pobedila „Slogu“ za treće mesto na tabeli Зона Юг: „Балкански“ надделя като гост над „Вранска баня“ с 1:2\n“Balkanski” u subotu dočekuje “Ropotovo”\nU 17. kolu Zone „Jug“ fudbalski klub „Balkanski“ na domaćem terenu u Sportskom Centru „Park“ dočekuje ekipu „Ropotovo“. Posle 16 odigranih kola „Balkanski“ je na osmom mestu na tabeli sa 24 osvojena boda, dok je „Ropotovo“ sedmo […]


Vučić se obratio javnosti: 'Imamo sve detalje o atentatu. Naši ljudi su raspisali poternice i potrage'\nIzvor: B92, 22.Jan.2022, 22:10\nVučić se obratio javnosti: "Imamo sve detalje o atentatu. Naši ljudi su raspisali poternice i potrage"\nPredsednik Srbije Aleksandar Vučić večeras se obratio građanima i govorio o pretnji ubistvom, referednumu, izborima, Rio Tintu, stanju u svetu i regionu.\nPredsednik je na početku pozdravio mašinovođu i rekao da je "zaplakao kada je video da voz može da dostigne brzinu od 200 kilometara na sat".\n"Ja sam u vojsku išao vozom i to je jedno od sećanja. Ljudi su uvek voleli vozove. Verujem >> Pročitaj celu vest na sajtu B92 << da će od 15. marta moći svi ljudi da se voze. Biće jeftinije. Divno izgleda voz", rekao je on.\nKomentarišući trenutak dobijanja informacije o pripremanju atentata, što je bilo 14. januara, Vučić je rekao da je jedna zemlja EU prosledila operativna saznanja.\n"Dali su detalje i na tome im hvala. Ne mislim da je to od posebnog značaja za ljude, ja sam tog 14. morao da radim, i 15, i 16. januara", rekao je on i dodao je da je to posao za državne organe.\n"Ne bih ni pominjao ali je i suviše ljudi znalo o tome. Ja sam ponosan na činjenicu da godinu i dva meseca nemamo nijedno mafijaško ubistvo. To pokazuje da je Srbija jedna od najbezbednijih zemalja", naglasio je predsednik. Rekao je i da očigledno postoje saznanja, tu su ljudi iz više zemalja navodno uključeni.\n"Da li je to istina, ja ne mogu da tvrdim. Nadležni organi rade na tome, imaju sve podatke. Ta zemlja EU je bila veoma fer, naši ljudi su raspisali poternice i potrage za različitim ljudima. Oni su napisali odakle stiže oružje i ko treba da ga podigne. Da li je moguće da to ne bude istina i da se ne ostvari? Ja se nadam da je moguće", jasan je bio Vučić.\n"Oni ne mogu da rade ako nemaju podršku političkih i državnih struktura. Tu su u pitanju milijarde evra. Ja od ovih lica koji su pomenuti nikada nijednog nisam ni video ni čuo, tako da nije neka lična stvar u pitanju", rekao je on i dodao da je "destabilizacija Srbije sigurno jedna od razloga".\nGovoreći o referendumu, Vučić je rekao da "uvek nađe razloga da ne bude zadovoljan rezultatima".\n"Ja sam vrlo srećan jer je izašlo dva miliona ljudi, iako su mnogi ljudi smatrali da se to njih ne tiče. Iako ih se tiče. Tiče se svih", naglasio je on dodavši da smo uspeli da izguramo "veliku i važnu reformu".\n"Mi smo napravili to da izglasamo promene koje nas vode do nezavisnog sudstva i tužilaštva", izjavio je Vučić.\nOn je pokazao prigovore RIK-u koje je napravio poslanik Vladan Glišić. Na nekima od njih traženo je da se ponište izborni rezultati sa biračkih mesta koja uopšte ne postoje. "Oni nisu imali ništa, izmišljali su biračka mesta, a ne smete da se igrate sa biračkom voljom građana", naveo je Vučić.\nRekao je da je on nakon održanog referenduma izneo podatke štaba. "U pitanju je kritika svega. Pokušali su sa trikovima – da je nešto pokradeno. Videli ste da su krenuli sa pričom da je SNS doživeo poraz".\nVučić je rekao i da je pokazana ozbiljnost i zahvalio se građanima - i onima koji su glasali za "da", ali i onima koji su glasali za "ne".\n"Neće biti disciplinskih mera, ako na to mislite. Ljudima koji su bili protiv referenduma neće biti ništa. Imate pravo da mislite drugačije", rekao je Vučić osvrnuvši se trenutnu situaciju u stranci i protivlkenje pojedinaca referendumu.\n"Ako se dogovorimo na stranačkim organima da nešto zastupamo, nemoj posle da pozivaš ljude da glasaju za 'ne'".\nRekao je i da je "kompletno rukovodstvo SNS-a je vodilo kampanju za 'ne'". Ponovio je i da se tim ljudima ništa neće dogoditi.\n"Nije fer jer posle toga niko nije njih napadao, nego su rekli 'propao je Vučić' i baš ih briga za to".\nDodao je i da ostaje pri svojoj odluci da se povlači sa čela SNS-a, ali da nije odlučio još uvek da li će biti predsednički kandidat. "Nikada se ne bojim poraza. Bojim se da ne ukaljam obraz i šta to ostaje iza mene. Verujem u pobedu", izjasnio se predsednik.\nIzjavio je da će se boriti radom i rezultatima, a čestitao je i svim kandidatima, pa i opoziciji na kandidaturi Zdravka Ponoša.\n"To je nešto najodvratnije što sam mogao da vidim", rekao je predsednik komentarišući film koji je bio emitovan na televiziji N1.\nIstakao je i da je Anu Brnabić posebno zabolela priča oko njenog deteta i na šta ona ima ili nema pravo. "Ko ste vi da se bavite tuđom decom? Ostavite tu decu na miru, ostavite tog malog dečaka na miru. I na sve to ste dodali logore", rekao je Vučić.\n"Upoređuju mene sa Hitlerom. Zbog čega? Jer smo u Srbiji uradili sve ono što oni ne bi nikada. Jer smo završili Hram Svetog Save, jer imamo Ulicu heroja sa Košara", naglasio je Vučić.\nNaglasio se i šta je sve urađeno u prethodnom periodu. "Znate li kakvi su nam vozovi bili i ko se vozio njima? Niko. Otvorio sam 250 fabrika i pogona u Srbiji", naveo je on.\nPredsednik je istakao da "moramo da snosimo veću odgovornost".\n"Ovako nešto se nikada nije dogodilo. Kad nemate šta da ponudite... Jedini posao im je da pobede Vučića, a program je koji? Nećete čuti nikada", rekao je on.\n"Ne možeš da budeš na vlasti ako te narod neće. Ljudi glasaju za sebe i svoje porodice za svoju budućnost. Mi da očekujemo da ćemo imati u januaru 610 evra platu i to bez opterećenja za budžet. Kada sam postao premijer plata je bila 340 evra", naglasio je Vučić.\nRekao je i da će morati i penzije brže da se povećavaju jer su rasle manje nego plate. "Mi očekujemo do 2025. 900 evra prosečnu platu, u Beogradu već za godinu i po dana", zaključio je on.\nPredsednik Srbije najavio je "mnogo velikih stvari". "Mi se nadamo da ćemo ove godine preći 4 milijarde investicija. Valjevo dobija dve fabrike, Hansgrohe i Bicerbu. Biće Kragujevac, biće Niš...", rekao je Vučić.\nTakođe, prema njegovim rečima "vodi se politika dehumanizacije". "Važno je mene predstaviti kao nečoveka da bi ljudi prestali da gledaju razultate i da bi se vodili emocijama. Zato su lagali da je referendum zbog Kosova, Rio Tinta...". Istakao je da je za njega rezultat primaran, ali je važno i da pokažete ljudima da se borite.\n"Važno je da nemate računa sa milionima evra, da ljudi znaju da živimo za njih, da se borimo za njih", zaključio je on.\nNaglasio je da očekuje da kada iz politike izađe, da za 15 godina neko kaže da je mnogo napravio za Srbiju. "Kada ne budem u životu, da po meni daju ime nekoj ulici, nekom putu...", rekao je on.\nOsvrnuvši se na najveći problem lokalnih samouprava – kanalizacione mreže, Vučić je rekao da kada uradimo kanalizaciju, naša sela biće kao Švajcarska i Austrija. "Mi za to planiramo da potrošimo tri milijarde evra".\nGovoreći o Otvorenom Balkanu, Vučić je rekao da su svima vrata otvorena, ali "nećemo nikoga da molimo".\n"Uvideće da imaju ogromne prednosti. Nama je neophodna radna snaga, nama je potrebno tržište. To je mirovna ideja i ideja boljeg i lakšeg života ljudi", izjavio je on.\nPosebno je istakao da ekonomija mora da bude dovoljno jaka da nas natera da čuvamo mir, stabilnost i ne nasedamo na provokacije. "Ponosan sam na to što smo nacionalno uzdigli Srbiju", naglasio je on.


ОТКРИВЕНО: Ево како је изгледао састанак Ане Брнабић и Федерике Могерини у Бриселу\nOTKRIVENO: Evo kako je izgledao sastanak Ane Brnabić i Federike Mogerini u Briselu\nPredsednica vlade Ana Brnabić sastala se sa šeficom diplomatije Evropske unije Federikom Mogerini u zgradi Evropskog saveta u Briselu, a predvodila je i delegaciju Srbije na sednici Saveta za stabilizaciju i pridruživanje. Na konferenciji sa Mogerinijevom i komesarom Johanesom Hanom istakla je da je članstvo u EU najvažniji strateški cilj Srbije.\nU sedištu EU održana je konferencija za novinare na kojoj su govorili premijerka Srbije Ana Brnabić, visoka predstavnica EU Federika Mogerini i komesar za proširenje Johanes Han.\nPremijerka je rekla da je Srbija spremna za otvaranje pet poglavlja, ali da očekuje da se u decembru otvore tri ili četiri poglavlja.\n– Pokušavamo da se ne vezujemo za brojeve, već da ostanemo fokusirani na primenu reformi i na to kuda idemo kao društvo – poručila je Brnabićeva.\nMogerinijeva je na početku pres konferencije rekla da nedavni govor predsednika Evropske komisije Žan-Klod Junkera predstavlja pozitivan signal – da su otvorena vrata za države Zapadnog Balkana ako se ispune kriterijumi.\nBrnabićeva je navela da to što ona kao premijerka predvodi delegaciju u Briselu, što nije uobičajeno, pokazuje da je članstvo u EU prvi i najvažniji strateški cilj Srbije.\nPremijerka je rekla da o odnosima sa EU najviše govore brojevi: podsetila je da se 65 odsto trgovine Srbije čini trgovina sa zemljama EU, a od 2000. do danas Srbija je od EU i zemalja članica pojedinačno dobila devet milijardi evra bespovratne pomoći.\nIstakla je i da sprovedena fiskalna konsolidacija omogućuje Srbiji da se fokusira na druge reforme, pre svega u oblasti vladavine zakona.\n– Reforme koje sprovodimo su pre svega važne za građane, privrednike i investitore u Srbiji. Mi želimo da imamo makoroekonomsku stabilnost, fiskalno konsolidovanu i stabilnu državu, efikasnu i transparentnu javnu upravu, da nemamo administraciju koja će praviti lavirinte kako bi imala opravdanje za korupciju. Mi želimo da imamo efikasno pravosuđe. To sve želimo da radimo zbog nas. Svakako kada to budemo implementirali bićemo spremni da budemo i član evropske porodice zemalja – poručila je premijerka.\nBrnabićeva je rekla i da je Srbija partner EU i kada su evrointegracije celog regiona u pitanju i ocenila i da se ceo region nalazi u „pozitivnom trenutku“ evrointegracionih procesa.\n– Mislim da imamo momentum i da ovaj momentum treba svi zajedno u partnerstvu da iskoristimo u narednih šest do sedam meseci, da treba da damo jasnu poruku da je EU u intresu svih nas, da je strateški prioritet svih nas, ali da EU za sve nas nema bez jake regionalne saradnje, regionalnog povezivanja, regionalne stabilnosti i regionalnog političkog dijaloga. To je podržano od EU, ali pokazuje i ozbiljnost svih nas kao pojedinačnih zemalja regiona – poručila je Brnabićeva.\nKomesar Johanes Han smatra da je 2025. godina kao datum pristupanja Srbije EU ambiciozan cilj, ali ostvariv. To, ističe, znači i da Srbije sve obaveze treba da završi do 2023. godine.\nPremijerka Srbije je rekla da je Srbija duboko i iskreno posvećena dijalogu sa Prištinom i pozvala sve učesnike u društveno-političkom životu Srbije da uzmu učešće u unutrašnjem dijalogu koji se u Srbiji vodi o Kosovu.\n– To nije političko pitanje ili pitanje političkih potkusurivanja. To je nacionalno pitanje. Svi zajedno u Srbiji treba da nađemo kompromis kako bismo zastupali jedinstven stav po tom pitanju – poručila je Ana Brnabić.\nNa pitanje da li kvalitativan pomak u odnosima Beograda i Prištine koji je Federika Mogerini najavila znači da će biti potpisan obavezujući sporazum o normalizaciji, Mogerinijeva je rekla da se o tome vode konsultacije u okviru nove faze dijaloga, a da normalizacija jeste cilj dijaloga i pregovora, mada je rano govoriti o preciznim rokovima u kojima će ona moći da bude ostvarena.\nAna Brnabić se jutros sastala sa šeficom diplomatije Evropske unije Federikom Mogerini u zgradi Evropskog saveta u Briselu, a zatim je predvodila delegaciju Srbije na sednici Saveta za stabilizaciju i pridruživanje.\nOve gore na slici pale u trans, izgleda da su iste ...


Brutalan napad na vlasnika radija Kanal 77\nLogo radija Kanal 77\nPolicija jos uvek nema novih informacija o tome ko je tokom vikenda napao Gorana Gavrilova, vlasnika makedonskog nacionalnog radija Kanal 77. Dvojica maskiranih napadača, naoružana pištoljima i metalnim šipkama su napali Gavrilova ispred ulaza u njegovu kuću.\nKa njemu je bio ispaljen metak, a kada su videli da nije pogođen, napadači su šipkama naneli teške povrede na glavi i na telu Gavrilova. U MUP-u kažu da sve dok ne otkriju počinioce, ne mogu utvrditi ni motive napada.\n"Zasada su utvrđeni jedino predmeti kojima je napad izvr[en. Sve je to dato na veštačenje, kao i čaura koja je bila ispaljena. Preduzimamo sve neophodne mere za identifikovanje počinilaca, a zatim i njihovo pronalaženje," kaže portparol ministarstva, Ivo Kotevski.\nSupruga Gavrilova, Emilija, koja je i jedan od direktora u radiju Kanal 77, kaže da neće špekulisati o mogućim napadačima sve dok traje istraga o ovom slučaju.\n"Ovo je bio pokušaj ubistva, nije pretnja, nije predupređenje. Nemamo nikakve dužnicko-poveriteljske neraščišćene odnose. Tako da se ovo odnosi isključivo medijski prostor, to su oni kojima smeta to što je Goran pobornik za poštovanje zakona za radiodifuziju."\nEmilija Gavrilova kaže da ovo nije bio prvi slučaj nasilja prema ljudima i opremi ovog radija. Ranije je bilo spaljeno jedno vozilo, ukradene antene sa punktova, obijane su prostorije. Povodom ovog događaja, oštre osude su uputili makedonska vlada, Udruženje novinara Makedonije, Savet za radiodifuziju. Inače, na frekvencijama radija Kanal 77 se emituju vesti na makedonskom jeziku Radija Slobodna Evropa.\nNBA u Beogradu


BESPOVRATNO 600.000 DINARA ZA DIGITALNU TRANSFORMACIJU Konkurs za MSP u toku\nCentar za digitalnu transformaciju Privredne komore Srbije (CDT PKS) poziva kompanije da konkurišu za novi Program podrške digitalnoj transformaciji malih i srednjih preduzeća i da, uz pomoć sertifikovanih konsultanata, unaprede poslovanje uvođenjem najsavremenijih digitalnih i drugih alata.\nJavni poziv u okviru Programa podrške digitalnoj transformaciji mikro, malih i srednjih preduzeća 2019-2020. raspisao je CDT PKS, u saradnji sa Nemačkom organizacijom za medjunarodnu saradnju (GIZ) i Razvojnom agencijom Srbije (RAS), sa ciljem jačanja kapaciteta i konkurentnosti MMSP sektora u Srbiji.\n"Proces zahteva strateški pristup, kako u analizi postojećeg stanja, tako i u planiranju budućih poslovnih aktivnosti. Jedan od ključnih preduslova za uspeh i postizanje punog efekta digitalne transformacije je uvodjenje novih poslovnih modela i principa poslovanja zasnovanih na dostupnim digitalnim alatima, kaže Predrag Nikolić, direktor CDT PKS.\nIzabrane kompanije imaće mogućnost da im sertifikovani konsultanti izrade besplatne ekspertske analize, koje definišu ključne oblasti koje treba unaprediti, navodi se u saopštenju PKS.\nSledeći korak je razvoj i implementacija digitalne strategije sa ciljem podizanja konkurentnosti MMSP kroz podizanje poslovnih procesa, ponude proizvoda i usluga, komunikacije sa potencijalnim i aktuelnim kupcima, efikasnije planiranje finansiranja, podizanje profitabilnosti, marketinških i promotivnih aktivnosti.\nDRŽAVA POMAŽE STARTAP PREDUZEĆA SA 200 MILIONA DINARA Bespovratno i do 40 odsto ulaganja\nIzradu i implementaciju digitalne strategije sufinansira RAS do 50 odsto ukupnih troškova, maksimalno do 600.000 dinara.\nDigitalna transformacija je odlična prilika za mala i srednja preduzeća da ranim usvajanjem digitalnih tehnologija uvedu inovativne poslovne modele, značajno unaprede radne procese i stvore nove proizvode koji će im obezbediti brzi rast, konkurentnu prednost i osvajanje novih tržišta, objašnjava Nikolić.\nPodseća da je Marko Čadež, predsednik PKS, na čelu Odbora za digitalizaciju Evrokomora (Euroćambres), koji okuplja stručnjake za digitalizaciju evropskih komora.\nOdbor je odlična platforma za razmenu iskustava, primenu postojećih i kreiranje novih, digitalnih alata za podršku kompanijama, dodaje Nikolić.\n"JAVNI DUG NIJE POVEĆAN" Vučić: BDP Srbije se bliži 50 milijardi evra\nPredsednik Srbije Aleksandar Vučić istakao je sinoć da Srbija ima novca da finansira deo pruge Beograd-Severna Makedonija i da se javni dug Srbije gotovo nije povećao u odnosu na 2012./2013. i pored poplava i korone, kao i da je Srbija danas uspešna zemlja.


Početna Loznica primer drugima\nLoznica primer drugima\nU prostorijama Srpsko-korejskog informatičkog pristupnog centra u prisustvu Predsednice Vlade Ane Brnabić, njegove ekselencije ambasadora Koreje Ju De Đong, ministra državne uprave i lokalne samouprave Branka Ružića, gradonačelnika Loznice Vidoja Petrovića, direktora Republičkog geodetskog zavoda, načelnika okruga i drugih visokih zvanica predstavljen je pilot projekat adresnog registra koji je poveren gradu Loznici i koji je krajem prethodne godine uspešno i završen. Tom prilikom o značaju ovog projekta govorili su direktor Republičkog geodetskog zavoda, gradonačelnik Loznice i predsednica Vlade Republike Srbije.\nPredsednica Vlade Republike Srbije Ana Brnabić izjavila je danas da se ažuriranjem adresnog registra u Srbiji uvodi red u državu, koja će za taj projekat izdvojiti pet miliona evra. Brnabić, koja je još kao ministar državne uprave i lokalne samouprave pokrenula inicijativu da se reši taj problem, najavila je da će država izdvojiti sredstva kako bi se obezbedilo da sva naselja u Srbiji dobiju tablice sa nazivima ulica i kućnim brojevima.\nU obraćanju prisutnim gradonačelnik Loznice Vidoje Petrović zahvalio se Premijerki Srbije koja je prepoznala kapacitet Gradske uprave i ovaj pilot projekat izrade adresnog registra poverila gradu Loznici: „Na inicijativnom sastanku na kojem je prisustvovala gospođa Brnabić sa svojim timom jasno smo definisali zadatke, nosioce, rokove i taj posao iako je krenuo u jeku letnje sezone, završen je za nešto više od tri meseca. 15. novembra Skupština grada Loznice donela je Odluku kojom je usvojila nazive za 690 novih ulica, odnosno 677 ulica i 23 zaseoka sa ukupno 12.500 novih kućnih brojeva. Ovo je veliki benefit ne samo za građane, koji zahvaljujući podršci naše Vlade neće imati apsolutne nikakve troškove, nego i za državne institucije - istakao je Petrović.\nNa kraju je potpisan Sporazum o saradnji Ministarstva državne uprave i lokalne samouprave i Republičkog geodetskog zavoda, a završetak projekta Adresnog registra očekuje se polovinom sledeće godine.\nNovi zasadi četinara\nVolonteri Kancelarije za mlade Loznica u saradnji sa ...\nTrbušnicom ka Gučevu\nRekonstrukcijom dela puta L - 15 Gradilište - Trbušnica - ...\nSve bliži Kineskoj investiciji\nOdbornici Skupštine grada Loznice po hitnom postupku su ...\nUz jubilej Velikog rata\nU subotu će povodom stote godišnjice od završetka ...\nSpomenik najmlađem vojniku\nNajmlađi podoficir svih armija Prvog svetskog rata, ...\nRekonstrukcija grudnog odeljenja, psihijatrije i internog ...


Gradonačelnik Madrida Hoze Luis Martinez-Almeida, smatra da bi igranje Novaka Đokovića na masters turniru u ovom gradu, koji traje od 26. aprila do 8. maja, bila velika čast.\nOn se osvrnuo i na slučaj u Australiji i Novakovu deportaciju i istakao da će Vlada Španije dati mišljenje o tome da li Đoković može da igra ili ne.\nNajbolji teniser svijeta je u nedjelju deportovan iz Australije nakon što su mu tamošnje vlasti ukinule vizu jer je bio nevakcinisan i kao takav “predstavljao prijetnju po javno zdravlje građana ove zemlje”, ali Martinez-Almeida, ne želi da ide toliko daleko.\n– Niko od nas ne sumnja u svjetskog broja jedan. Novak ima svoje vrline kao sportista i ako bude mogao da igra biće dočekan sa najvećim zadovoljstvom, kao najbolji na svijetu – zaključio je gradonačelnik Madrida.\neuroskeptik Utorak, 18.01.2022., 13:53 at 1:53 pm\nGradonačelnika Madrida očito niko ništa ne pita,jer su u međuvremenu objavili da će Đoković moći nastupiti samo ako je vakcinisan.


Dinkić: Najveći problem Srbije nedostatak kadrova : Nadlanu.com\nDinkić: Najveći problem Srbije nedostatak kadrova\nObjavljeno 10. dec 2013. / 21:08:07\n"Kod nas je pravilo da se svi kriju iza lidera i takav centralistički sistem je doveo do toga da se i najjednostavniji problemi ne rešavaju kako treba. Zato moramo da napravimo sistem koji će omogućiti pozitivnu selekciju ljudi, da ljudi mogu svojim znanjem i sposobnostima da menjaju sredinu u kojoj žive", rekao je Dinkić na predizbornoj konvenciji URS-a u Kostolcu.\nDinkić je, kako je saopšteno iz URS-a, rekao da samo jaki i sposobni ljudi mogu da rešavaju probleme i budu u službi svojih sugrađana, zbog čega je pozvao građane Kostolca da biraju jake i uspešne ljude koji će moći da rešavaju probleme u tom mestu.\n"Neću ja, niti bilo koji drugi političar iz Beograda živeti u Kostolcu posle izbora, već Nenad Marković i vi koji ćete zajedno rešavati probleme vaše opštine", rekao je Dinkić koji tvrdi da je URS jedina stranka koja je objavila imena i biografije svih svojih kandidata za odbornike na lokalnim izborima, kako bi građani znali koga biraju.\nOn je rekao i da će ljudi iz URS-a učiniti da se Kostolac menja na bolje i upitao kako je moguće da, kako tvrdi, gradska opština Kostolac od ekološkog fonda koji iznosi više od 400 miliona dinara, dobija samo pet odsto. Prema njegovim rečima, Obrenovac kao gradska opština, koja takođe ima termoelektranu, dobija 90 odsto sličnog ekološkog fonda.\nDinkić je rekao i da je URS pripremio predlog Zakona o naknadama prirodnih bogastava koji će sledeće sedmice predati Skupštini Srbije. On je naveo da ta stranka želi da u Kostolcu ostane veliki deo ekološkog fonda, a da u Požarevac ide 10 odsto, kao i da Kostolac treba postane prava gradska opština i da se grad ozeleni.\nDinkić je ocenio da se život u Kostolcu ne može zasnivati samo na radu termoelektrane, te da se moraju izdvojiti sredstva za podsticaj i razvoj malih i srednjih preduzeća i zanatskih radnji kako bi ljudi našli posao.


Promovisan četvrti broj „Istorijskih svezaka“ | Андрићград\nPromovisan četvrti broj „Istorijskih svezaka“\nU Andrićgradu je juče promovisan četvrti broj „Istorijskih svesaka“ , u izdanju Istorijskog odjeljenja Andrićevog instituta, koji je posvećen nedovoljno istraženoj temi rada bolnice u Valjevu 1914. i 1915. godine, kao jedinstvenom primjeru humanizma, ne samo u Prvom svjetskom ratu, već i u istoriji ratovanja.\nPredstavljajući temu ovih „Istorijskih svesaka“ , koje se kao i prethodne tri bave Prvim svjetskim ratom, direktor Arhiva Srbije Miroslav Perišić ističe da je riječ o stradanju i humanizmu.\nOn ja naveo da su srpski ljekari u bolnici u Valjevu u jesen i zimu 1914. i početkom proljeća 1915. godine, zajedno sa srpskim ranjenicima i civilima, liječili i 3.000 austrougarskih vojnika oboljelih od pjegavog tifusa, koje je njihova komanda ostavila.\n„Izdvajam činjenicu da srpski lekari tada, zajedno sa zarobljenim austrougarskim lekarima, leče austrougarske vojnike, koje je njihova komanda ostavila, te srpske vojnike i ranjenike, dok samo 10 kilometara dalje austrougarski vojnici čine stravične zločine nad srpskim življem“ , – istakao je Perišić.\nOn kaže da je primjer da ljekari jedne vojske podjednako tretiraju i liječe vojnike neprijateljske vojske, koje je komanda ostavila i prepustila sudbini, rijedak u istoriji ratova, ne samo u Prvom svjetskom ratu.\nPerišić kaže da se o ovom jedinstvenom primjeru u Prvom svjetskom ratu veoma malo piše u domaćoj, a pogotovu svjetskoj istoriografiji.\n„To je vrlo dramatičnma epizoda Prvog svetskog rata o kojoj se ne zna dovoljno, nije pisano ni govoreno. Zato smo se odlučili da jedan broj `Istrijskih svesaka` posvetimo toj temi“ , – rekao je Perišić.\nPrema njegovom mišljenju, preokupacija da se sagledaju vojni aspekti Prvog svjetskog rata, pogotovu Solunski front, doprinijeli su da ova tema izmakne i da se njome više bave istoričari medicine i srpskog vojnog saniteta, nego istoričari.\nPerišić smatra da je tema bolnice u Valjevu nešto sa čim bi Srbija i srpska istorijografija i kultura trebalo da idu u svijet, posebno u ovoj godini kada se obilježava 100 godina od početka Prvog svjetskog rata.\n„Poslednjih dana svesni smo činjenice da iz pojedinih država koje su bile poražene u Prvom svetskom ratu stižu poruke da obeležavanje stogodišnjice od početka rata treba da posluži pomirenju. Nije li Srbija tim odnosom prema austrougarskim vojnicima demonstrirala neku vrstu pomirenja na samom početku rata?“ , – upitao je Perišić.\nOn ocjenjuje da je jedan od razloga zašto je primjer bolnice u Valjevu nestao iz pamćenja najvećeg broja ljudi zaboravnost prema žrtvama, maćeniski odnos prema sopstvenim žrtvama i sopstvenom pamćenju.\n„Najprirodnije bi bilo da takav jedan primer ima spomen obeležje, pogotovu što postoji nekoliko zgrada iz tog vremena“ , – ističe Perišić.\nProfesor Svetozar Rajak sa Londonske škole ekonomije smatra da ovaj broj „Istorijskih svesaka“ vraća spoznaju i pamćenje na izuzetan i možda jedinstven primjer u istoriji Prvog svjetskog rata, koji u svijet šalje univerzalne poruke stradanja i humanizma.\n„Malo je takvih primjera u istoriji drugih naroda. Ono što je bitno je da se takav primjer vrati u pamćenje jednog naroda. Primjer bolnice u Valjevu u svijet šalje poruke koje su univerzalnih vrijednosti, poruke žrtve, a u tom trenutku, na početku Prvog svjetskog rata, prvi primjer žrtve jeste Srbija“ , – naglašava Rajak.\nPrema njegovim riječima, bolnica u Valjevu, odnosno srpski ljekari u vrijeme kada je u šest mjeseci od pjegavog tifusa umrlo 130.000 ljudi, liječeći istovremeno i srpske i austrougarske vojnike, postaju primjer humanosti.\nRajak navodi podatak da je tada od epidemije umro 21 od od 25 srpskih ljekara.\n„Primjer ove bolnice izuzetno je bitan za pamćenje jednog naroda, jer određuje tu moralnu okosnicu njegovog integriteta. Bez očuvanja tog pamćenja narod gubi svoj moralni identitet i mogućnost da se određuje u nekoj svjetskoj istoriji“ , – smatra Rajak.\nO temi bolnice u Valjevu govorio je i profesor Oleg Arapejtov sa Državnog univerziteta u Moskvi, koji je naglasio da je postupak srpskih ljekara bio jedinstven civilizacijski akt.\nMeđu planiranim aktivnostima predviđeno je da Odbor upoznaje javnost sa istorijskim sadržajima o Prvom svjetskom ratu i posredstvom „Istorijskih svesaka“ .\nOdbor je 5. januara predstavio prvi broj „Istorijskih svesaka“ – prepis pisma nekadašnjeg guvernera BiH Oskara Poćoreka napisanog 28. maja 1913. godine iz koga je vidljivo da su 13 mjeseci prije Sarajevskog atentata i 14 mjeseci prije Austrougarske objave rata Srbiji postojali planovi za početak Prvog svjetskog rata.\nPočetkom februara promovisan je drugi broj koji sadrži istorijski značajan dokument o tome kako je advokat Rudolf Cistler utvrdio ozbiljne manjkavosti i upitnost načela legimiteta sudske presude „mladobosancima“ .\nTreći broj „Istorijskih svesaka“ , koji je predstavljen 15. marta, između ostalog, sadrži pregled srpske štampe o pogromima Srba 1914. godine, nakon Sarajevskog atentata.


Vojska pomogla starima u selu Čestelinu - juGmedia\nVojska pomogla starima u selu Čestelinu\nVRANJE – Pripadnici 4. brigade kopnene vojske Srbije danas su obišli bolesne meštane u selu Čestelin, Kumanovka mahala, gde su starim meštanima pružili neophodnu medicinsku pomoć , potvrđeno je danas juGmediji u Regionalnom štabu za vanredne situacije .\nBranimir Stojančić gradski većnik zadužen za socijalnu politiku kaže da je pomoć vojske od velikog značaja.\n„Medicinske ekipe vojske su danas prepešačile oko dva kilograma kako bi Pavlović Bošku , koji je u teškom zdravstvenom stanju pružili neophodnu pomoć. Na terenu je zbrinut, a dostavljena mu je hrana i neophodni medikamenti, jer se radi o hroničnom bolesniku „kaže Stojančić i dodaje da je vojska danas u ovoj mahali obišla još nekoliko ljudi koji žive sami i koji su već mesec dana zbog velikih snežnih nanosa odsečeni od sveta.\nMeđunarodni literarni konkurs “Slapovi Vučjanke“\nDanašnju ceremoniju dodele diploma prvoj generaciji subotičkog Ekonomskog fakulteta u Bujanovcu obeležio je protest dela studenata koji smatraju da…\nRešava se problem čvrstog otpada?!\nVRANJE - Gradonačelnik Vranja Miroljub Stojčić danas je u Beogradu potpisao sa ministrom bez portfelja Sulejmanom Ugljaninom, koji rukovodi Kancelarijom…


Kejhil završio karijeru, okreće se trenerskom poslu - BIGportal.ba\nKejhil završio karijeru, okreće se trenerskom poslu\n29 Marta, 2019 3 Aprila, 2019 044\nNajbolji fudbaler Australije ikada Tim Kejhil odlučio je da završi karuijeru u 39. godini.\n“Za igranje fudbala sam star, iako bih voleo da nastavim. Ipak, imam 39 godina i sada me zanima da se odmorim sa porodicom. Imao sam odlučnu karijeru i bio na četiri kontinenta”, rekao je Kejhil, koji je nosio dresove Njujork Red Bula, kineskih klubova Šangaj Šenhue i Handžua, Melburna, kao i u Engleskoj Milvola i Evertona.\nNajdublji trag ostavio je u Evertonu za koji je od 2004. do 2012. godine odigrao 278 utakmica i dao 68 golova. Sa 50 pogodaka, među kojima je i jedan protiv Srbije na Mundijalu u Južnoj Africi u pobedi 2:1, prvi je strelac u istoriji reprezentacije Australije.\nŠarlot i Milvoki sledeće sezone u Parizu


Četiri najpopularnije destinacije za letovanje u Grčkoj - Moj odmor\nČetiri najpopularnije destinacije za letovanje u Grčkoj\nApril 25, 2019 April 25, 2019 Letovanja\nJedna od glavnih stvari o kojima se razmišlja krajem zime, a posebno tokom proleća, jesu leto, lepo vreme i naravno, gde tokom leta otputovati. Kako je letnji odmor, raspust, ili kako god ga već zvali, period koji najduže traje, a koji se upravo za odmaranje i uživanje može iskoristiti, putovanja u ovom periodu godine moraju da ispune brojne uslove. Destinacija na svetu je mnogo, ponuda još više, a odluke se donose u odnosu na brojne faktore. Međutim, jedna od najvažnijih stvari u svemu jeste a sklopite lepo i korisno, da vaše odmore i raspuste provedete tamo gde ćete uspeti da se odmorite, napunite baterije, osvežite, ali da to bude i neko mesto gde ćete imati dosta toga da vidite, novog da probate, da upoznate nešto novo, kako biste obogatili svoje znanje, svoja iskustva… Zbog toga je Grčka već godinama unazad jedna od najpopularnijih zemalja za posetu u letnjem periodu, a evo i četiri destinacije koje su, među svim ostalima, možda i najpopularnije destinacije za letovanje u ovoj zemlji.\nKažu da je Mikena nešto što se mora posetiti kada se nađete u Grčkoj, jer treba osetiti ostatke mikenske kulture, ali, Mikena nikako ne ide bez Krita i mesta na kojem se razvijala prva velika evropska civilizacija. Krit je i te kako bio razvijen i popularan, poznat, u vreme pre nove ere, a onda je sve to uništila erupcija vulkana sa Santorinija. Međutim, mnogo toga je hiljadama godina kasnije pronađeno i dokazalo je veliko bogatstvo kritske kulture i ondašjeg života, koji je i te kako bogat. Ovo, najveće ostrvo Grčke svojim posetiocima pruža divne vidikovce, predivne krajolike, a uz sve to, prostore pune mitologije, istorijskih trenutaka, koji ceo doživljaj penju na jedan izuzetno visok nivo.\nUkoliko vas nekada put ili želja nanesu da odete malo dalje kroz Grčku i to prema Turskoj, onda se definitivno morate zaustaviti na Rodosu i na njemu provesti tih nekoliko dana letovanja koje ste odvojili za uživanje. Ovo je pravi raj za oči i dušu, a pored toga, kao i cela Grčka uopšte, tako i Rodos pruža mnogo mitologije, istorije, budući da su se na ovom ostrvu brojne tvrđave i utvrđenja očuvali, a srednjovekovni grad je nešto što privlači hiljade posetilaca iz celog sveta. Dovoljno je reći da je sam grad pod zaštitom UNESCO-a kako biste odmah postali svesni važnosti i lepote ovog dela Grčke.\nMalopre smo pomenuli Krit kao jednu od popularnih destinacija za letovanje, ali namerno izdvajamo jedan poseban deo ovog ostrva, a to je plaža Elafonizi. Dok je skoro svaki deo Grčke istorijski ili mitološki potkovan, ova plaža, najlepša plaža ove zemlje, predstavlja raj na zemlji. Sitan pesak bele i roze boje, nestvarno plava boja mora, savršena priroda, svakom čoveku pružaju mir o kojem danas većina sanja.\nKada se govori o najpopularnijim destinacijama za letovanje u Grčkoj, poslednjih godina je to definitivno Santorini, koje se sve više promoviše kao najlepše ostrvo ove zemlje. Ono što ga najbolje opisuje jeste predivno Egejsko more, bele fasade, plavi krovovi zgrada, kuća, te tamne vulkanske stene koje svemu daju savršen kontrast. Bilo bi šteta bar jednom u životu ne posetiti ovo predivno ostrvo, to je dovoljno što se može reći kao motivacija za odlazak tamo.


Vučić cestitao medalje Zorani Arunović i Damiru Mikecu\nPredsednik Vlade Srbije Aleksandar Vučić uputio čestitku Zorani Arunović i Damiru Mikecu na osvojenim medaljama na Evropskom prvenstvu vazdušnim oružjem u Mariboru. "Upućujem najiskrenije čestitke Zorani Arunović i Damiru Mikecu na osvojenim...\nArunović i Srbija prvaci Evrope u streljaštvu\nMARIBOR - Reprezentativka Srbije u streljaštvu Zorana Arunović osvojila je danas zlatnu medalju na Evropskom prvenstvu u Mariboru u disciplini vazdužni pištolj na 10 metara. Arunović je rezultatom od 246,9 krugova postavila svetski rekord te...\nPrvo zlato Srbije, jos jedna bronza na EP u Mariboru\nMARIBOR, 10. mart (SSS) - Bilans medalja reprezentacije Srbije na Evropskom prvenstvu vazdušnim oružjem popeo se na sedam. Posle pet odličja u zvaničnim takmičenjima, naši strelci su u promotivnom nadmetanju ekipa po novim pravilima osvojili...\nSrpski strelac Damir Mikec osvojio je danas srebrnu medalju u gadjanju vazdušnim pištoljem na Evropskom prvenstvu u Mariboru, dok je reprezentacija Srbija u toj disciplini osvojila bronzanu medalju.Mikec je u finalu ostvario rezultat od 241,4...\nSrpska juniorska reprezentacija je u velikom stilu, trećom medaljom, ponovo srebrnom završila učešće na Evropskom prvenstvu u Mariboru. U poslednjoj disciplini juniorskog programa, u takmičenju mikseva, par Sanja Vukašinović i Lazar Kovačević...\nJoš jedno srebro u Mariboru\nMladi srpski strelci osvojili su još jednu medalju na Evropskom prvenstvu vazdušnim oružjem u Mariboru. Ženska juniorska selekcija, u sastavu: Sanja Vukašinović, Tatjana Banjac i Marija Malić u gađanju vazdušnom puškom osvojila je titulu ekipnog...\nLazar Kovačević srebrni u Mariboru\nMARIBOR, 8. mart (SSS) – Srpska reprezentacija je medaljom otvorila učešće na Prvenstvu Evrope vazdušnim oružjem u Mariboru. Junak prvog takmičarskog dana, kad je o našoj selekciji reč, je Lazar Kovačević, koji je posle velike borbe u finalu...\nMARIBOR, 8. mart (SSS) – Srpska reprezentacija je medaljom otvorila učešće na Prvenstvu Evrope vazdušnim oružjem u Mariboru. Junak dana je Lazar Kovačević, koji je posle velike borbe u finalu osvojio srebro vazdušnom puškom. U ekipnom plasmanu...\nBEOGRAD, 21. februar (SSS) - Nenad Putnik iz Beograda novi je predsednik Streljačkog saveza Srbije. Putnik je za predsednika izabran na Redovnoj izbornoj skupštini SSS, održanoj u Gradskoj opštini Novi Beograd. Uz Putnika, kandidat je bio i...\nGrgicu srebro, Stefanovicu rekord u Minhenu\nSrpski strelci su blistali poslednjeg, trećeg dana tradicionalnog „IWK“ turnira vazdušnim oružjem na olimpijskom strelištu u Minhenu. Osvojena je još jedna medalja, oboren jedan državni rekord, a čak sedmoro srpskih takmičara je gađalo u finalima...


Umbro kostobran VELOCE GLOVE 20907U-FSP cena, cene Srbija, prodaja Beograd Novi Sad Niš\nUmbro kostobran VELOCE GLOVE 20907U-FSP cene\nTrenutno nemamo slike za Umbro kostobran VELOCE GLOVE 20907U-FSP\nUmbro golmanske rukavice KNITTED GLOVES UMB153122-002\nUmbro stucne fudbalske m svum141s08-05\nEPonuda nije internet prodavnica već Vam omogućava da brzo i lako nađete Umbro kostobran VELOCE GLOVE 20907U-FSP po najjeftinijoj ceni. Naš cilj je da kupci budu što bolje informisani o ponudi Umbro kostobran VELOCE GLOVE 20907U-FSP na tržištu Srbije. Vrlo lako nalazite željeni proizvod za kategoriju Štitnici cene, ne morate da lutate od sajta do sajta za Umbro Štitnici, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Umbro kostobran VELOCE GLOVE 20907U-FSP sa PRODAVCEM. EPonuda ne može da garantuje potpunu tačnost specifikacije i slika za Umbro kostobran VELOCE GLOVE 20907U-FSP. Pre kupovine, podatke za Umbro kostobran VELOCE GLOVE 20907U-FSP proverite na sajtu PROIZVOĐAČA.\nNike KOSTOBRAN NK MERC HRDSHL GRD U SP2128-060


"Pred Srbijom teška vremena" | Ekspres.net\n"Pred Srbijom teška vremena"\n"Kada kažem teška, možda najteža u poslednjih 12 godina od samoproglašenja nezavisnosti. Važno da dobro razumemo svoju poziciju, da budemo spremni za razgovor i kompromis, ali dovoljno snažni da odbacimo ultimatum i ucene", rekao je Vučić.\nPovezane vesti - Vučić: Ideja EU je da se Srbija ne protivi članstvu Kosova u UN\n.FOTO TANJUG/ DRAGAN KUJUNDZIC/ nr\nPovezane vesti - Vučić posle susreta s Lavrovim: Dodatno sam zabrinut po pitanju Kosova\nrusija Aleksandar Vučić kosovo Sergej Lavrov\nRobert De Niro u bolnici\nDa li će se zvati - Dajana?!\nMoja avlija, moja pravila\nDa li je moguće imati više od 150 prijatelja?\nKorona: Da li se pridržavate mera zaštite?\nApsolutno: maska, distanca, sve što treba\nTu i tamo, uglavnom maska\nApsolutno: maska, distanca, sve što treba 19 glasova 61%\nTu i tamo, uglavnom maska 8 glasova 26%\nNe, neće to mene 4 glasova 13%\nU Iraku demonstracije protiv Izraela\nIranski ministar otkazao posetu Beču zbog izraelske zastave\nJednokomponentna vakcina Sputnjik V odobrena u Venecueli


Kriza u Evropi zbog napada na novinare\nNapadi na istraživačke novinare u Evropi poprimili su razmjere krize, ocijenila je u intervjuu za Glas Amerike koordinatorka za Evropu i Centralnu Aziju u Komitetu za zaštitu novinara Nina Ognjanova.\nKomentarišući nedavni napad na crnogorsku novinarku Oliveru Lakić, Ognjanova je poručila da rješavanje tog slučaja mora biti prioritet za crnogorsku vladu.\nIstraživački novinari u Crnoj Gori, ali i drugim evropskim zemljama rade u izuzetno neprijateljskoj atmosferi, upozorava nevladina organizacija Komitet za zaštitu novinara, sa sjedištem u New Yorku.\n"I tu nije samo riječ o napadima za koje su odgovorni kriminalci ili neprijatelji slobodne štampe, već i o neuspjehu vlada da zaštite novinare, da saslušaju njihove probleme i da ozbiljno istraže prijetnje protiv njih, prije nego što se dogodi neminovna i konačna cenzura - ubistvo. Ovo je kriza, koja se pogoršava", kaže koordinatorka za Evropu i Centralnu Aziju u Komitetu za zaštitu novinara Nina Ognjanova.\nO činjenici da novinari nisu bezbjedni, niti zaštićeni, svjedoče ubistva novinara na Malti i u Slovačkoj, Dafne Karuane Galicije i Jana Kucijaka, kao i napad na novinarku “Vijesti” Oliveru Lakić u Crnoj Gori, ističe u intervjuu za Glas Amerike koordinatorka programa za Evropu i Centralnu Aziju, Nina Ognjanova.\n"Crnogorske vlasti moraju da sprovedu agresivnu, nezavisnu i efikasnu istragu i da pronađu odgovorne za brutalni napad na Oliveru Lakić i prije toga za bombaški napad na Seada Sadikovića, još jednog istraživačkog novinara, koji je napadnut manje od mjesec dana prije Olivere Lakić. Ta dva krivična djela moraju se brzo riješiti, kao najveći prioritet", poručuje Ognjanova.\nNajugroženiji su oni koji izvještavaju o organizovanom kriminalu i korupciji.\n"Dafne Karuana Galicija je o tome izvještavala, to je bila njena životna misija. Jan Kucijak je takođe brutalno ubijen zbog toga. U Crnoj Gori to je naročito osjetljiva tema zato što su organizovani kriminal i korupcija, prema izvještavanju novinara, na neki način povezani sa onima koji imaju moć", objašnjava Ognjanova.\nKrivac za trenutnu sumornu medijsku sliku na evropskom tlu je nekažnjivost. U velikom broju slučajeva napada ili ubistava novinara u Evropi, prema ocjeni Ognjanove, bilo je upozoravajućih nagovještaja – koji su međutim ignorisani.\n"Bilo je prijetnji, kampanja blaćenja, pritisaka na novinare da otkriju svoje izvore, da ne objavljuju istraživačke izvještaje. Vlasti su ignorisale prijetnje koje su novinari prijavljivali, nije im data zaštita, kao u slučaju Jana Kucijaka i Karuane Galicije. Nisu riješeni prethodni napadi na njih, kao što nije riješen ni prethodni napad na Oliveru Lakić koji se takođe dogodio ispred njenog stana. Neprijatelji medija i novinara se osjećaju dovoljno smjelim da napadnu novinare i dobre su šanse da će proći nekažnjeno. I ta atmosfera nekažnjivosti je kulminirala do tačke do koje napadači smatraju da im je dozvoljeno da tuku, zastrašuju i ubijaju novinare", kaže Ognjanova.\nOpasnoj atmosferi za novinare doprinosi i neprijateljska retorika koja dolazi sa najviših nivoa vlasti što je, smatra Ognjanova, slučaj na Balkanu, ali i u centralnoj i jugoistočnoj Evropi. Zbog postojeće situacije, Komitet za zaštitu novinara poručuje da bi rešavanje slučajeva napada trebalo bude prioritet ne samo za vlade, već i za Evropsku uniju.\n"EU je veoma svjesna pritiska na njene institucije da sa domaćim vladama pronađu brzo i efikasno rešenje za ovu krizu. Sloboda medija mora biti prioritet agendi bilateralnih i multilateralnih sastanaka i sporazuma. I ako se ti zločini ne riješe, ne treba nastaviti uobičajenu komunikaciju", zaključuje Nina Ognjanova.\nA dok se uslovi za rad novinara ne poboljšaju, najveći gubitnik će biti javnost koja će, naglašava Nina Ognjanova, ostati gluva i slijepa za važna i osjetljiva pitanja kao što su korupcija i kršenje ljudskih prava


ICMP: Porodice nestalih osoba insistiraju na regionalnoj saradnji\nNa konferenciji koju je od 28. do 30. novembra u Beogradu organizovala Međunarodna komisija za nestale osobe (ICMP) okupilo se više od stotinu predstavnika udruženja porodica nestalih, nadležnih institucija vlada u regionu, parlamentarci i predstavnici organizacija za ljudska prava, navodi Fena. Oni su diskutovali o problemima otkrivanja sudbine osoba nestalih u ratnim sukobima u 90-im godinama prošlog veka u jugoistočnoj Evropi. „Više od 17.000 osoba još uvek se smatra nestalim u ratnim sukobima koji su se desili tokom 90-ih godina prošlog veka. Ova činjenica predstavlja jedno od najvećih problema ljudskih prava sa kojim se danas ovaj region suočava“, izjavila je Kathryne Bomberger, generalna direktorka ICMP-a, po završetku konferencije. Ona je naglasila da su porodice nestalih prevazišle nacionalne i verske razlike i još jednom zajednički zahtevale da se njihova prava poštuju.


RUSKI ANALITIČAR: Novi visoki funkcioner u SAD, zabrinjava Moskvu | WebTribune\nHome SPEKTAR RUSKI ANALITIČAR: Novi visoki funkcioner u SAD, zabrinjava Moskvu\nSatanovski objasnio kako će postavljanje Viktorije Nuland na visoku funkciju u SAD uticati na Rusiju\nImenovanje Viktorije Nuland na mesto zamenice državnog sekretara za politička pitanja Sjedinjenih Američkih Država može postati dodatni negativni faktor koji će igrati veliku ulogu u daljoj konfrontaciji Vašingtona i Moskve.\nPoznati ruski politički stručnjak, Jevgenij Satanovski, došao je do ovog zaključka komentarišući novu rekonstrukciju kadrova koja se dogodila u Beloj kući.\nSatanovski je detaljno analizirao takvu odluku američke administracije, a takođe i objasnio kako bi na Rusiju uticalo postavljanje Viktorije Nuland na visoku državnu funkciju.\nRanije su mediji preneli da će američki Senat, sprovevši postupak glasanja, imenovati Viktoriju Nuland na mesto zamenice državnog sekretara za politička pitanja.\nBitno je napomenuti da je ova američka političarka, koja se proslavila formalnim učešćem u neredima na Majdanu u Kijevu, stručnjak za Rusiju i SSSR, što, pak, može uticati na politiku Vašingtona prema Moskvi.\nJevgenij Satanovski je pre svega skrenuo pažnju na to da će se Viktoria Nuland, dok je na novom položaju, pridržavati određenog političkog modela usmerenog na zaoštravanje odnosa između SAD i Rusije.\nU stvari, novi zamenik američkog državnog sekretara je Moskvi „dosledni i principijelni neprijatelj“, što će se odraziti na bilateralne odnose.\nImenovanje Viktorije Nuland imaće za posledicu novo zaoštravanje prema Rusiji, pošto Vašington jača svoju spoljnopolitičku strategiju usmerenu protiv Moskve.\nO tome svedoče najnovije mere američkih vlasti koje se odnose na ukidanje izdavanja viza Rusima, kao i pretnje novim sankcijama.\n“Jedan na jedan. Doslednog i principijelnog neprijatelja Rusije, Viktoriju Nuland, SAD su postavile na mesto zamenice državnog sekretara Sjedinjenih Država za politička pitanja, pa će se sada sva njihova spoljna politika konvergirati na nas kao klin“, zaključio je Satanovski.


sreda, 11 jul 2018 16:07\nNaš najbolji teniser je rekao da je tempirao formu za ovaj turnir.\n"Da, osećaj je sjajan biti na ovom mestu, među poslednja četiri tenisera na grend slemu. Radio sam poslednjih nekoliko sedmica, dizao formu prvo na šljaci, onda na turniru u Kvinsu. Izgledao sam sve bolje i bolje iz meča u meč, birao sam pravi trenutak za podizanje forme. Nije mi prvi put da sam u polufinalu Vimbldona, bio sam ovde i ranije."\nOsvrnuo se i na trenutak kada ga je glavni sudija opomenuo zbog udaranja u podlogu.\n"Ne znam, mislim da je bilo nepotrebno što sam dobio opomenu. Nisam povredio travu i Nišikori je to uradio u četvrtom setu i mislim da nije fer što nije opomenut. Ipak to je miks emocija, dešava se", iskren je Novak.\nNaš teniser će u polufinalu najprestižnijeg turnira na travi igrati sa boljim iz duela Huana Martina del Potra i Rafaela Nadala.\nEvo kako Jonas Bjorkman bivši šampion Vimldona misli ko ima najveće šanse za pobedu:\nSve cestitke , dragi Nole , samo glavu gore !


Putin: Ne politizovati pitanje vakcine i pandemije kovida - 10.11.2020, Sputnik Srbija\nVažno je izbegavati politizovanje pitanja koja se tiču pandemije virusa korona i uloge vakcina u prevazilaženju ove globalne krize, izjavio je predsednik Rusije... 10.11.2020, Sputnik Srbija\nVažno je izbegavati politizovanje pitanja koja se tiču pandemije virusa korona i uloge vakcina u prevazilaženju ove globalne krize, izjavio je predsednik Rusije Vladimir Putin na video-sastanku saveta lidera država-članica Šangajske organizacije za saradnju.\nPutin je skrenuo pažnju na nekoliko teza iz govora predsednika Kine Si Đinpinga, koji je izjavio da je Kina spremna da pozitivno razmotri zahteve država članica ŠOS-a da se pridruže globalnom programu razmene informacija vezane za stvaranje vakcina protiv virusa korona.\n„Naime, na potrebu da se izbegava bilo kakva politizacija pitanja koja se odnose na pandemiju virusa korona. To se odnosi i na ulogu vakcina koje bi, naravno, trebalo da igraju veoma važnu ulogu u prevazilaženju ove krize“, reagovao je Putin na govor kineskog lidera.\nRuske vakcine bezbedne\nObe vakcine protiv virusa korona registrovane u Rusiji su efikasne i bezbedne, rekao je ruski predsednik.\n„U Rusiji već postoje dve registrovane vakcine. Pri tome su istraživanja pokazala i potvrdila da su, prvo, ove vakcine bezbedne, nema nikakvih ozbiljnih posledica nakon njihove upotrebe, i drugo, sve su efikasne“, naglasio je Putin.\n„Jer ljudi koji su vakcinisani i susreću se sa nosiocima virusa ne obolevaju ili postoje simptomi u najblažem obliku“, dodao je predsednik.\nPutin je podsetio da se uskoro očekuje registracija treće vakcine.\nRusija spremna za saradnju\nPutin je naveo i da je Rusija spremna da sarađuje na vakcinama protiv virusa korona sa svim zemljama sveta i sa partnerima u okviru ŠOS-a.\n„Spremni smo za saradnju i predlažemo da se ne politizuju svi ovi procesi, već polazi od toga da su ljudima na celoj planeti danas potrebni takvi preparati. Spremni smo da sarađujemo sa svim zemljama sveta“, precizirao je ruski lider.\nPrema njegovim rečima, jedino pitanje je pokretanje masovne proizvodnje vakcine.


Sajber hronika, 17.05.2018, 03:00 AM\nSrpska policija uhapsila je tridesetosmogodišnjeg S. S. iz Beograda, osumnjičenog da je jedan od članova hakerske grupe "The Dark Overlord".\nCilj akcije bilo je otkrivanje većeg broja lica koja su, koristeći ime "The Dark Overlord" na internetu, od juna 2016. godine do danas neovlašćeno pristupali računarskim mrežama i podacima najmanje 50 žrtava i krali informacije i lične podatke građana SAD, koji uključuju podatke o vlasništvu i intelektualnoj svojini, osetljivim podacima o zdravstvenom osiguranju, lečenju i druge.\nOsumnjičeni su nakon toga upućivali ucenjivačke poruke žrtvama, koje su sadržale pretnje da će informacije biti javno objavljene, osim ako žrtva ne uplati traženi novac.\nPotom su zahtevali isplate isključivo u virtuelnoj valuti bitkoin, a na osnovu dosada dostupnih podataka, žrtve su kriminalcima uplatile više od 275000 američkih dolara.\nPripadnici MUP Srbije identifikovali su i priveli S.S. (1980) iz Beograda zbog sumnje da je član grupe "The Dark Overlord". Pretresom stana i drugih prostorija koje osumnjičeni koristi nađena je i oduzeta digitalna oprema. Po nalogu Posebnog tužilaštva za visokotehnološki kriminal, protiv njega će biti podneta krivična prijava zbog postojanja osnovane sumnje da je izvršio krivično delo zbog neovlašćenog pristupa zaštićenom računaru, računarskoj mreži i elektronskoj obradi i krivično delo iznude.\n"The Dark Overlord" je grupa koja stoji iza mnogih sajber napada. Grupa je hakovala tri zdravstvene ustanove i na Dark Webu prodavala podatke iz zdravstvenih kartona skoro 700000 pacijenata. Grupa je hakovala i prodala više od 9,3 miliona dosijea pacijenata ukradenih od neimenovanog osiguranja. "The Dark Overlord" je hakovala Netflix posle čega su procurele epizode iz pete sezone serije "Narandžasta je nova crna", ABC, holivudski studio za postprodukciju zvuka Larson Studios, Inc., kao i studio Line 204, pretila bombama školama u Montani i tražila novac od njih itd.\nGrupa je imala Twitter nalog gde je često objavljivala pretnje onima koje je hakovala kako bi izvršila pritisak na njih da plate.\nKada hakovanje nije bilo dovoljno, grupa je pretila fizičkim nasiljem. "The Dark Overlord" je 2017. vodila kampanju u SAD, tokom koje je hakovala srednje škole iz kojih je krala lične podatke da bi zatim tražila otkup. Kada škola ne bi platila, grupa bi koristila ukradene podatke da bi kontaktirala učenike i osoblje škole i pretila im.\nTe pretnje su bile toliko zastrašujuće da su FBI i Ministarstvo prosvete poslali obaveštenja školama upozoravajući ih na taktike koje koristi grupa.\nNa udaru ove grupe u kojoj je bio i uhapšeni Beograđanin, našla se i klinika za plastičnu hirurgiju u London Bridžu čije su usluge koristile poznate ličnosti, a između ostalih, i sestra britanske princeze Kejt Midlton, Pipa Midlton. Grupa je tvrdila da poseduje kompromitujuće fotografije Pipe Midlton snimljene tokom plastične operacije, dok je Pipa ležala na sa operacionom stolu . "Gospodari tame" navodno su imali snimke iz neposredne blizine operacionih sala ove ugledne klinike, uključujući i fotografije intimnih delova i lica poznatih ljudi na operacionom stolu.\n"The Dark Overlord" je poslednjih nekoliko godina bila je jedna od medijski najinteresantnijih hakerskih grupa u svetu jer su, između ostalog, tvrdili da su hakovanjem došli do privatnih podataka zvezda kao što su Nikol Kidman, Britni Spirs, Kejti Holms, Dženifer Lopez, Kventina Tarantina i drugih.\n"The Dark Overlord" je znala da joj je FBI za vratom jer je otkrila pokušaje agenata FBI da ih inficiraju hakerskim alatima agencije i otkriju gde se nalaze članovi grupe.\nNije poznato kakvu je ulogu imao uhapšeni S. S. u ovoj grupi.


Događaju su prisustvovali predsednik Skupštine grada Nikola Nikodijević, zamenik gradonačelnika Andreja Mladenović, pomoćnici gradonačelnika Borko Milosavljević i Slobodan Milosavljević, članovi Gradskog veća, gradski sekretari, predstavnici Gradske uprave i direktori javnih preduzeća.\nMali je istakao da će Strategija usvojena na današnjoj sednici Gradskog veća po usvajanju na Skupštini grada postati obavezujući dokument za sve koji učestvuju u vođenju Beograda. U tom smislu, naveo je gradonačelnik, svi ćemo morati da se držimo metodologije, principa, standarda i ciljeva koje moramo da ostvarimo za dobrobit grada Beograda i naših sugrađana.\n– Danas smo na sednici Gradskog veća usvojili veoma važan dokument, Strategiju razvoja grada Beograda do 2021. godine. Akcenat je na nekoliko važnih stvari, pre svega na poboljšanju kvaliteta života naših sugrađana, što podrazumeva nastavak rada na infrastrukturi. Tu je i nastavak privrednog razvoja, smanjenje broja nezaposlenih, kako bismo u što kraćem vremenskom periodu imali što veći broj otvorenih fabrika i preduzeća na teritoriji grada – rekao je gradonačelnik.\nMali je dodao da je treća važna tačka obuka i edukacija građana Beograda, koja će biti bazirana na novim tehnologijama, inovacijama i znanju jer, kako je rekao, moramo se spremiti za vremena koja dolaze i sve globalne izazove koji nas očekuju.\n– Četvrto je povećanje energetske efikasnosti i ekologija, koja je za nas veoma važna jer želimo da napravimo zeleniji, humaniji i zdraviji grad. Povećanje energetske efikasnosti podrazumeva brigu o svim resursima kojima grad raspolaže, a u isto vreme uključivanje obnovljivih izvora energije, kako bismo se približili standardima koji važe za velike svetske metropole – naglasio je Mali.\nPrema njegovim rečima, peta važna stavka je razvoj pešačkih zona i izmena saobraćajnih prioriteta.\n– Prema tim planovima prioritet će imati pešaci i biciklisti, iza kojih sledi javni prevoz, a tek na kraju automobili. Zbog toga Strategija podrazumeva izgradnju stotine kilometara biciklističkih staza, zatvaranje centra grada za saobraćaj i pretvaranje u pešačku zonu – dodao je gradonačelnik.\nMali je istakao da ne bi trebalo zaboraviti ni završetak projekta spuštanja Beograda na reke. Konačno, tvrdi Mali, ključ i prioritet ove strategije su ljudi, odgovorna i transparentna Gradska uprava, koja komunicira sa građanima.\n– Ovaj dokument je veoma važan, jer veliki broj ljudi i institucija već dve godine radi na njemu, a njime građanima pokazujemo, javno i transparentno, u kom smeru će se Beograd razvijati. Tek nakon toga, preko konkretnih mera i indikatora, možemo da vidimo da li smo uspeli u svim ovim namerama – rekao je Mali.\nOn je dodao da se, paralelno sa Strategijom razvoja Beograda, usvaja i 18 strategija razvoja javnih i javnih komunalnih preduzeća.\n– Svih 18 već sada imaju dugoročne planove za narednih pet ili 10 godina. Na taj način možemo da pratimo rad svih direktora javnih preduzeća, šta je od planiranog ispunjeno, a šta nije. Ovo je velika promena u našem gradu i veoma sam ponosan na ovaj dokument, kao i na sve ljude koji su na njemu radili – zaključio je Mali.


Troje povređeno u protestima u Bangkoku – Krstarica\nTroje povređeno u protestima u Bangkoku\nTanjug 14. novembra 2021. 18:28\nBANGKOK – Trojica tajlandskih prodemokratskih ativista povređena su danas tokom skupa u Bangkoku, na kojem je kritikovana odluka Ustavnog suda prema kojoj su zahtevi demonstranata za reformom monarhije jednaki pokušajima da se zbaci vlast sa kraljem kao šefom države.\nNa stotine demonstranata planiralo je da se okupi ispred centralnog gradskog spomenika, ali su promenili rutu nakon što je policija blokirala njihov put, i otišli ka nemačkoj ambasadi da podnesu peticiju, preneo je AP.\nKralj Maha Vajiralongkorn često posećuje Nemačku i veruje se da je tamo boravio nedavno, dodaje AP i navodi da tajlandske vlasti i mediji nisu komentarisali gde se on nalazi.\nPolicija i hitne službe potvrdili su da je bilo troje povređenih među demonstrantima, a dvoje je pušteno kući, dok je jedan ostao na bolničkom lečenju.\nUzrok povreda nije poznat, rekao je zamenik lokalne policije, dodavši da su se čule detonacije kada su demonstranti išli ka ambasadi.\nPrema izveštajima lokalnih medija na koje se poziva AP, dvojica demonstranta su ranjena iz vatrenog oružja ispred Instituta za forenzičku medicinu kod policijske bolnice.\nPredstavnik demonstranata rekao je da je skup organizaovan sa namerom da se „zaštiti demokratija“ i da se podigne glas protiv „apsolutne monarhije“.\nAmerički sekretar odbrane: Težnje Kine za hipersoničnim…\nAleksandar Lukašenko: „Pritisak Zapada povezan sa…\nLukasenko: Pritisak Zapada povezan sa borbom protiv Rusije\nU utorak, 7. decentra svečanost povodom godinu dana Vlade CG


Amerikanac u zatvoru u Moskvi traži od Bajdena da ga razmeni - Čivijaš radio\nAmerikanac u zatvoru u Moskvi traži od Bajdena da ga razmeni\nJedan Amerikanac zatvoren u Rusiji pod optužbama za špijunažu zatražio je od predsednika SAD Džozefa Bajdena da organizuje sa svojim ruskim kolegom Vladimirom Putinom razmenu zatvorenika da bi izdejstvovao njegovo oslobađanje.\nBivši podoficir u američkoj ratnoj mornarici Pol Vilan uhapšen je u Moskvi u decembru 2018. zatim u junu 2020. osuđen na 16 godina zatvora.\nU intervjuu za CNN iz zatvora u Mordoviji gde ga drže, na osam sati vožnje od Moskve, on je rekao da je žrtva „diplomatije talaca“.\n„Otmica jednog američkog državljanina nije dozvoljena nigde na svetu. Nema Rusija sa mnom probleme već sa SAD i SAD treba da reše taj slučaj diplomatije talaca najbrže moguće“, rekao je on.\n„Prema tome tražim od predsednika Bajdena da aktivno razgovara o rešenju ovog problema sa svojim ruskim sagovornicima“ rekao je Vilan i dodao da vlade treba da odluče da li će biti razmena ili će se naći neko drugo rešenje.\nOn je rekao da se samo nada da će to biti brzo.\nBajden i Putin treba da se sastanu 16. juna u Ženevi, u vreme kada vladaju velike napetosti između dve zemlje.\nBela kuća je saopštila da će razgovarati o velikom broju pitnja i da će SAD nastojati da uspostavi „predvidljivije i stabilne“ veze sa Moskvom.\nPrema Vilanovom bratu blizancu Dejvidu Moskva bi želela da zameni Vilana sa jednim ozloglaženim trgovcem oružja zatvorenim u SAD, Viktorom Butom, i jednim privatnim pilotom koji se drži u SAD pod optužbama za trgovinu drogom Konstantinom Jarošenkom.\nDejvid Vilan pomenuo je još jedno moguće ime za razmenu Bogdana Osipova, osuđena 2019. na zatvor u Kanzasu zbog otmice pošto je u Rusiju poslala decu koju je imala sa svojim bivšim američkim suprugom.\nSAD bi mogle da traže i vraćanje drugog Amerikanca u zatvoru u Rusiji, Trevora Rida, osuđenog u julu 2020. na devet godina zatvora zbog napada na ruskog policajca dok je bio u pijanom stanju.\nPol Vilan je rekao za CNN da su optužbe za špijunašu i njegovo suđenje namešteni.


Memorandum o razumevanju sa Kinezima potpisan je početkom maja i tada je najavljeno da će Xingyu Automotive Systems Co LTD u Nišu graditi fabriku za proizvodnju rasvete za automobilsku industriju.\n"Investitor je u Pismu o namerama naveo da mu je za realizaciju projekta neophodno 13,5 hektara neizgrađenog građevinskog zemljišta u industrijskoj zoni Zapad u Nišu", kažu u KLERP-u.\nPojašnjavaju da je reč o lokaciji nedaleko od fabrike Leoni, preko puta Metroa, a prve lopate na lokaciji biće ukopane početkom naredne godine. "Kompanija Xingyu Automotive Systems Co LTD je vodeća kompanija za dizajn i proizvodnju LED rasvete u automobilskoj industriji.\nInvesticiona vrednost ovog projekta iznosi 50.000.000 evra, a kompanija planira zapošljavanje 1. 000 radnika na neodređeno vreme", pišu iz KLERP-a. Podsetimo, ova kompanija bi u Nišu trebalo da proizvodi rasvetu za BMW, Audi, Reno, Opel i Folksvagen, ali i industrije širom sveta.